text: Qatarin joukkue julkistettiin 27. maaliskuuta.Joukkue sijoittui joukkuekilpailussa kolmanneksi.Saksan joukkue julkistettiin 11. maaliskuuta.Ugandan joukkue julkistettiin 19. maaliskuuta.Joukkue sijoittui joukkuekilpailussa kuudenneksi.Joukkue sijoittui joukkuekilpailussa kolmanneksi.


title: Maastojuoksun maailmanmestaruuskilpailujen 2008 joukkueet

text: Yhdistyneen kuningaskunnan joukkue julkistettiin 18. maaliskuuta.Joukkue sijoittui joukkuekilpailussa yhdenneksitoista.Joukkue sijoittui joukkuekilpailussa kuudenneksi.Joukkue sijoittui joukkuekilpailussa yhdeksänneksi.Joukkue sijoittui joukkuekilpailussa neljänneksi.


text: Yhdysvaltain joukkue julkistettiin 21. maaliskuuta.Joukkue sijoittui joukkuekilpailussa seitsemänneksi.Joukkue sijoittui joukkuekilpailussa neljänneksi.Joukkue sijoittui joukkuekilpailussa kuudenneksi.Joukkue sijoittui joukkuekilpailussa kuudenneksi.


title: Liu Guohui

text: Liu Guohui (s. 8. lokakuuta 1975 Huhehaote) on kiinalainen pistooliampuja.


title: Liu Guohui

text: Liu saavutti MM-kilpailuissa Zagrebissa 2006 henkilökohtaisen ja joukkuemestaruuden 25 m vakiopistoolissa, sekä joukkuemestaruuden 25 m olympiapistoolissa, uudella maailmanennätyksellä 1743. Liu saavutti Lahdessa 2002 MM-kilpailuissa kaksi joukkue mitalia, 25 m olympiapistoolissa ja 25 m vakiopistoolissa.


title: Tan Zongliang

text: Tan Zongliang (谭宗亮, s. 29. lokakuuta 1971 Shan Dong) on kiinalainen pistooliampuja ja maailmanmestari.


title: Tan Zongliang

text: Tan Zongliang on voittanut kahdesti henkilökohtaisen maailmanmestaruuden 50 m pistoolilla Zagrebissa 2006 ja Lahdessa 2002. Lisäksi hän on voittanut useita joukkuemitaleita 10 m ilmapistoolissa ja 50 m pistoolissa.


title: Tan Zongliang

text: Ateenan olympialaisissa Tan sijoittui 10 metrin ilmapistoolissa yhdeksänneksi ja 50 metrin pistoolikilpailussa kymmenenneksi. Neljä vuotta myöhemmin Pekingissä Tan jäi jälleen 10 metrin ilmapistoolikilpailussa karsintoihin sijoittuen yhdenneksitoista. Pistoolissa kuitenkin Tan nousi pronssille voittaen uransa ensimmäisen olympiamitalin. Kun toiseksi sijoittunut pohjoiskorealainen Kim Jong-su tuli hylätyksi dopingin takia, Tan nousi hopealle .


title: John Parrott

text: John Parrott, "MBE" (s. 11. toukokuuta 1964) on englantilainen entinen snooker-ammattilainen. Hänen kotipaikkansa on Liverpool. Parrott on voittanut maailmanmestaruuden kerran, vuonna 1991, voittaen kuusinkertaisen MM-finalistin Jimmy Whiten finaalissa lukemin 18-11. Kaksi vuotta aikaisemmin Parrott oli kokenut finaalissa murskatappion erin 18-3 kuusinkertaista maailmanmestaria ja 1980-luvun hallitsijaa Steve Davisia vastaan. Vuonna 1991 Parrott voitti myös "UK Championship"-turnauksen. Hän on näin ollen yksi viidestä pelaajasta, jotka ovat pystyneet voittamaan kaksi arvostetuinta ranking-turnausta vuoden sisään. Parrottin paras ammattilaisten ranking-sijoitus on ollut 2 (kolmena vuonna peräkkäin), ja hän on tehnyt urallaan 221 100 pisteen ylittävää lyöntisarjaa ammattilaisturnaustasolla . Parrott on onnistunut myös "maksimibreikin" 147 teossa turnaustasolla vuonna 1992 . Keväällä 2010 Parrott ilmoitti lopettavansa uransa karsiuduttuaan maailmanmestaruuskisoista .


title: John Parrott

text: Ennen ammattilaisuraansa Parrott oli menestyksekäs juniori- ja amatööripelaaja. Hän voitti


title: John Parrott

text: John Parrott aloitti ammattilaisuransa vuonna 1983 ja jo ensimmäisellä kaudellaan ylsi "Lada Classic"-turnauksen semifinaaliin, jossa Steve Davis kuitenkin pysäytti hänet. Turnauksessa hän voitti mm. legendaarisen lajin kansansuosikin Alex Higginsin ensimmäisellä kierroksella. Tämän jälkeen vedonlyöjät veikkasivat, että Parrott voittaa maailmanmestaruuden seuraavan viiden vuoden aikana. Tämä ei toteutunut, mutta seitsemän vuoden jälkeen Parrott saavutti himoitun tittelin vuonna 1991. Parrott nousi nopeasti 16 parhaan joukkoon ammattilaisten ranking-listalla ja pysyi tässä "eliitissä" 16 peräkkäistä vuotta.


title: John Parrott

text: Ensimmäisen ranking-turnausvoittonsa Parrott saavutti vuoden 1989 "European Open"-turnauksessa ja uusi voittonsa seuraavana vuonna. Urallaan Parrott on voittanut yhteensä yhdeksän ranking-turnausta ja hän on yksi viidestä pelaajasta, jotka ovat saavuttaneet vuoden sisään sekä MM-tittelin sekä "UK Championship"-turnauksen voiton. Vuonna 1992 "Matchroom League"-turnauksessa Parrott kykeni suorittamaan "maksimibreikin", mikä yhdessä yli 200 100 pisteen ylittävän lyöntisarjan kanssa kertoo John Parrottin pelitaidoista.


title: John Parrott

text: Viime vuosina Parrott on pudonnut ammattilaisten ranking-listalla sijoille 30-45, joten hänen parhaat aikansa alkavat olla ohi.


title: John Parrott

text: Vuosina 1984-2004 Parrott oli maailmanmestaruusturnauksen viimeisessä vaiheessa (32 parasta pelaajaa) mukana päästen 16 parhaan joukkoon joka kerta vuosina 1984-1995. Vuonna 2005 hän kärsi tappion jo karsintakierroksella, joten tällöin hän ei pelannut viimeisessä vaiheessa. Vuoden 1991 jälkeen Parrott ei ole saavuttanut semifinaalipaikkaa, mutta on seitsemän kertaa päässyt aina neljännesfinaaliin saakka. Parrott on myös ainut pelaaja, joka on maailmanmestaruusturnauksen viimeisessä vaiheessa voittanut puhtaasti 10-0. Tämä tapahtui vuonna 1992 Eddie Charltonia vastaan.


title: John Parrott

text: Parrott toimii usein yhdessä Steve Davisin kanssa "BBC"-televisioyhtiön kommentaattorina snooker-tapahtumissa. Hän on myös usein ollut snooker-aiheisissa ohjelmissa antamassa pelillisiä neuvoja ja vinkkejä. Parrottin asiantuntemus on arvostettua harrastajien keskuudessa. Sitä on kuvailtu syväksi, sivistyneeksi ja aavistuksen ironiseksi.


title: Daniele Barbaro

text: Daniele Matteo Alvise Barbaro (8. helmikuuta 1514 – 1570) oli venetsialainen aatelinen, joka tuli tunnetuksi Vitruviuksen kääntäjänä. Hän opiskeli Padovan yliopistossa filosofiaa, matematiikkaa ja optiikkaa sekä oli Englannissa Elisabet I:sen hovissa suurlähettiläänä. Hän oli lisäksi katolisen kirkon kardinaali ja uudistaja.


title: Daniele Barbaro

text:
Daniele Barbaro syntyi Venetsiassa Barbaron aatelissukuun. Hänen veljensä Marcantonio oli myös diplomaatti ja he rakensivat yhdessä Villa Barbaro -huvilan. Veljekset olivat arkkitehti Andrea Palladion ja taiteilija Paolo Veronesen suojelijoita. Veronese maalasi Daniele Barbarosta enemmän kuin yhden muotokuvan.
Daniele Barbaro yhdisti uransa diplomaattina ja katolisen kirkon kardinaalina. Tämä olisi saattanut laittaa hänet vaikeaan asemaan protestanttisessa Englannissa, mistä johtuen on epäilty, että Barbaro oli ensimmäinen "in pectore" -kardinaali. Vuodet 1550–1570 Barbaro toimi Aquileian hiippakunnan patriarkkana. Hänen statuksensa ansiosta sekä diplomaattina että kirkonmiehenä hän oli Venetsian edustaja Trenton kirkolliskokouksessa.


title: Daniele Barbaro

text: Barbaro tunnettiin kuitenkin erityisesti kirjallisista töistään. Hän julkaisi mm. uudet painokset isosetänsä Ermolao Barbaron kommentaarista Aristoteleen teokseen "Retoriikka" ja tämän teoksesta "Compendium scientiae naturalis". Hän käänsi italiaksi ja myöhemmin latinaksi Vitruviuksen teoksen "De architectura". Barbaron merkittävin oma teos lienee "La pratica della perspettiva", jossa hän käsittelee maalaustaiteen tiedettä.


title: Colli Euganei

text: Colli Euganei on kukkula-alue Veneton alueella muutamia kilometrejä Padovasta etelään Italiassa.


title: Colli Euganei

text: Colli Euganei on tuliperäistä alkuperää. Ensimmäiset purkaukset basalttista magmaa tapahtuivat eoseenikaudella, jolloin alue nousi merenpinnan yläpuolelle. Myöhemmin oligoseenikaudella tahmeammat purkaukset, joissa tuli pinnalle ryoliittiä ja trakyyttiä, muodostivat vulkaanisia kartioita. Colli Euganei säilyi pienenä saaristona aina kvartäärikaudella asti, jolloin koko Pon laakson alue kohosi meren yläpuolelle.


title: Colli Euganei

text: Alueella on edelleen geotermistä toimintaa, joka ilmentyy kuumina lähteinä. Näitä lähteitä on etenkin Abano Termen ja Montegrotto Termen kylpyläkaupungeissa.


title: Colli Euganei

text: Colli Euganei on nykyään suojeltu luonnonpuistona.


title: Pohjoisten kansojen instituutti

text: Pohjoisten kansojen instituutti () oli Leningradissa sijainnut tutkimuslaitos, jonka tavoitteena oli Neuvostoliiton pohjoisvähemmistöjä koskevien aiheiden tutkiminen. Yksi tutkimuslaitoksen avainhahmoista oli Vladimir Bogoraz, joka oli tunnettu tšuktšien parissa tehdystä tutkimuksestaan.


title: Pohjoisten kansojen instituutti

text: Tutkimuslaitos perustettiin vuonna 1930, sillä neljä vuotta aikaisemmin oli syntynyt mahdollisuus opiskella pohjoisten vähemmistöjen kieliä Leningradin valtiollisen yliopiston Itämäisten opintojen instituutissa. Vuoden 1929 loppuun mennessä laitoksen opettajat olivat alkaneet toimia yhdessä yhdistetyn pohjoiskansojen aakkoston luomiseksi () Neuvostoliiton pohjoispuolella asuvia kielivähemmistöjä varten. Tässä versiossa aakkostossa oli 32 latinalaista kirjainta, joista muutamalla oli tarkkeita. Käytännöllisistä syistä aakkostosta haluttiin kärsiä pois tarkkeelliset grafeemit, joten vuosi myöhemmin uusi versio valmistui. 13. joulukuuta 1930 instituutin Tieteellisten tutkimusten seuran presidiumi esitti yhdistetyn pohjoiskansojen aakkoston Neuvostoliiton Uuden aakkoston keskuskomitean tieteelliselle osastolle (ven. Всесоюзного центрального комитета нового алфавита). Sama elin käsitteli ehdotettua aakkostoa uudestaan 18. joulukuuta ja hyväksyi sen 23. helmikuuta 1931. Valistusasiain kansankomissariaatin tieteellinen osasto hyväksyi ehdotuksen samana vuonna toukokuussa.


title: Pohjoisten kansojen instituutti

text: Aakkostossa oli 39 kirjainta: 29 konsonanttia ja 10 vokaalia. Peruskirjainten lisäksi olivat myös tarkkeelliset kirjaimet, jotka osoittivat liudennusta, pituutta ja aspiraatiota. Heti aakkoston hyväksymisen jälkeen laajamittainen ja järjestelmällinen julkaisukampanja käynnistettiin. Instituutissa noin 300 asiantuntijaa työskentelivät vuodesta 1939 vuoteen 1949.


title: Pohjoisten kansojen instituutti

text: "Lopulliset periaatteet oikeinkirjoitusten muodustamiseen" pohjoisille kansoille tehtiin ensimmäisessä pan-venäläisessä konverenssissa "Pohjoisten kansojen kielten ja kirjoittamisen kehitys". Leningradin INS:ssa piätetyn konferenssin onferenssin osallistujat edustivat Narkomprosa, Komitet Severaa (Presidium VCIK), VSNTL:n CK Novogo Alfavita SSSR, ja kustantamo Učpedgiz. Itse konferenssin työhön osallistuivat kansallisten pohjoisten piirien, paikallisten pohjoisten lautakuntien, SK VLKSM:in, Neuvostoliiton Tiedeakademian, Leningradin historiallis-kielitieteellisen laitoksen, ja Herzenin pedagogisen instituutin pohjoisten kansojen oaston edustajat. Alustava työ tehtiin INS:ssä.


title: Pohjoisten kansojen instituutti

text: Konferenssi päätti tehdä oikeinkirjoituksia kaikkiaan 16:lle kielelle, ja hankkia niille kirjoja vallankumouksen 15-vuotispäivän kunniaksi:


title: World Snooker Association

text: World Snooker Association ("WSA"), pidemmin "World Professional Billiards & Snooker Association" ("WPBSA"), on ammattilaissnookeria hallinnoiva organisaatio, jonka päämaja sijaitsee Bristolissa, Englannissa.


title: World Snooker Association

text: "WPBSA":n tärkeimmät tehtävät turnauskiertueen ja kaupallisten oikeuksien hallinnoinnin lisäksi ovat snookerin sääntöjen ja ohjeiden laatiminen sekä kurinpidolliset asiat, jotka liittyvät ammattilaisurheiluun. Yhdistys myös palkitsee parhaat pelaajat ja urheilun myötävaikuttajat.


title: World Snooker Association

text: Organisaation puheenjohtajana toimii Barry Hearn Sir Rodney Walkerin jäätyä eläkkeelle. Muut jäsenet ovat kuusikertainen maailmanmestari Steve Davis, David Douglas, Jason Ferguson, Brandon Parker.


title: World Snooker Association

text: John Higginsin manageri Pat Mooney sai potkut organisaation johtotehtävistä oltuaan osallisena sopupelisyytöksissä keväällä 2010 . Mooney toimi myös mm. Graeme Dottin managerina, mutta Dott lopetti yhteistyön välittömästi skandaalin tultua julki .


title: World Snooker Association

text: "World Snooker" on "WPBSA":n kaupallisten oikeuksien omistaja, käytännön järjestelyiden toteuttaja sekä julkinen edustaja. Se vastaa ammattilaisten pääkiertueen ("main tour") järjestämisestä, turnausten sponsorisopimuksista sekä televisio-oikeuksista. "World Snooker" järjestää vuosittain ranking-turnaukset kuten "World Snooker Championship" (maailmanmestaruusturnaus), "UK Championship" ja "Grand Prix" sekä kutsuturnaukset kuten arvostettu "The Masters".


title: World Snooker Association

text: Snooker on yksi suosituimmista urheilulajeista Britteinsaarilla ja sitä harrastaa yli 4 miljoonaa aikuista. Lajin tv-suosio on suuri, sillä esimerkiksi vuoden 2005 MM-finaalia seurasi n. 7,8 miljoonaa ihmistä "BBC"-kanavalla. Suosio on kasvussa myös muualla maailmassa, ja "World Snookerin" ja Eurosportin tekemä lähetyssopimus kattaa 51 eri aluetta ja 95 miljoonaa kotia Euroopassa, Pohjois-Afrikassa sekä Kaukoidässä. Ammattilaisten snookeria voi seurata siis myös Suomessa.


title: World Snooker Association

text: "World Snookerilla" on snooker-akatemia Sheffieldissä, Englannissa. Akatemia otettiin käyttöön vuonna 2006 ja se tarjoaa kattavat harjoittelutilat niin amatööri- kuin ammattilaispelaajillekin. Akatemian rahoittajana toimii "Yorkshire Forward". Sheffieldissä järjestetään harjoittelun lisäksi myös ammattilaisturnausten karsintakierrokset. Akatemiassa harjoittelee muun muassa nuori superlupaus Ding Junhui, joka on voittanut jo kolme ranking-turnausta alle 21-vuotiaana.


title: World Snooker Association

text: Snookerin ammattilaisturnauksissa toimivat tunnetuimmat tuomarit ovat hollantilainen "Jan Verhaas" ja englantilaiset "Eirian Williams", Michaela Tabb, "Alan Chamberlain", "Johan Oomen", "Colin Humphries" sekä "Peter Williamson". Myös muita tuomareita, kuten maltalainen "Terry Camilleri" on esiintynyt pääkiertueen turnauksissa. "Tabb" on ensimmäinen naispuolinen tuomari, joka on tuomaroinut ranking-turnauksen finaalin.


title: World Snooker Association

text: "World Snooker Association" jakaa kauden päätteeksi myös palkintoja niin pelaajille, kuin muillekin lajiin vaikuttaneille. Palkitut pelaajat valitsee "The Snooker Writers Association", ja palkintoja ovat: "Snooker Player of the Year", "Paul Hunter Newcomer of the Year", "Achievement of the Year" sekä "Special Award".


title: Saturn INT-20

text: Saturn INT-20 oli ehdotettu keskisuuri Saturn V -pohjainen kantorakettikonstruktio. Sen voi kuvata olleen Saturn V, jonka toinen vaihe S-II olisi korvattu väliosalla tai tehostettu Saturn IB, jossa olisi voimakkaampi S-IC ensimmäinen vaihe.


title: Kaljuuna

text: Kaljuuna, myös galleoni on karakista ja karavelista kehitetty, kookas, monikantinen, puusta tehty purjelaiva. Kaljuunan esittelivät maailmalle espanjalaiset 1400- ja 1500-lukujen taitteessa. Oman aikansa laivatyypeistä kaljuuna soveltui hyvin valtameripurjehduksiin ja sitä käyttivätkin useat Euroopan maat 1500-luvulta aina 1700-luvun lopulle saakka. Kaljuunoita käytettiin linja-, kauppa- ja sotalaivoina sekä tutkimusmatkoilla. Sotalaivat oli yleensä aseistettu kanuunoin. Kaljuuna oli aiempia laivatyyppejä yleisesti ottaen pitempi, matalampi ja kapeampi. Kapeus ja mataluus vähensivät veden- ja ilmanvastusta edessä. Kaljuunat myös kyntivät aaltoja edeltäjiään tasaisemmin.


title: Kaljuuna

text: Kaljuuna kulki yksinomaan purjein, joita siinä oli 3–5 purjemastossa. Tyypillisesti fokkamastossa ja isomastossa oli raakapurjeet, kun taas mesaani- ja bonaventuramesaanimastoissa – jos sellainen oli takiloitu alukseen – latinalaispurjeet. Laivan profiilin kannalta oleellinen ero oli myös karakkien massiivinen keulakastelli, joka kaljuunoissa oli suhteellisen pieni, muun muassa sen aiheuttaman tuulen pyörteilyn vuoksi. Laidat levenivät alaspäin, koska muuten raskaat tykit olisivat tehneet aluksesta kiikkerän. Kaljuunojen peräkansi oli usein koristeellinen kaiverruksineen ja kultauksineen.


title: John Singleton Mosby

text: John Singleton Mosby (6. joulukuuta 1833 Powhatanin piirikunta, Virginia, Yhdysvallat – 30. toukokuuta 1916) tunnetaan myös nimellä "Harmaa Aave", oli etelävaltioiden sissijohtaja Yhdysvaltain sisällissodassa. Hänet muistetaan salamannopeista iskuistaan sekä kyvystään kadota ja harhauttaa Unionin takaa-ajajat.


title: John Singleton Mosby

text: Mosby meni vuonna 1849 Virginian yliopistoon. Hän ampui kolmantena opiskeluvuonna kaksintaistelussa George R. Turpinia niskaan ja oli päätyä hirteen. Sisällissodan alussa hän liittyi etelävaltioiden armeijaan ja palveli kenraali William "Grumble" Jonesin komentamissa kiväärimiehissä. Hän otti Virginian vapaaehtoisjoukoissa osaa ensimmäiseen Bull Runin taisteluun. Hänestä tuli yliluutnantti Jeb Stuartin ratsuväkitiedustelijoihin, ja hän suunnitteli Stuartin ratsastuksen McClellanin armeijan ympäri Virginian niemimaan taistelujen aikana 1862. Hän jäi Unionin vangiksi ja oli kymmenen päivää Old Capitolin vankilassa. Hän vakoili etelävaltioiden laskuun ja vankienvaihdon jälkeen vei tietonsa henkilökohtaisesti Robert E. Leelle. Tammikuussa 1863 Lee ja Stuart antoivat Mosbyn komentoon 43. Virginian ratsuväkipataljoonan partisaanijoukot. He saivat erityiset sissijoukkoja koskevat säännöt konfederaation hallinnolta, toteuttivat Greenbackin ryöstöretken ja hyökkäsivät Philip Sheridanin kärryvankkurien kimppuun.


title: John Singleton Mosby

text: Mosby tuli kuuluisaksi ryöstöretkestään kauas Fairfaxin piirikuntaan Unionin linjojen taakse maaliskuussa 1863. Hän vangitsi miehineen kolme korkea-arvoista upseeria, mukaan lukien prikaatinkenraali Edwin H. Stoughtonin, jonka tarinan mukaan herätti läimäyttämällä tätä takamuksille. Vangitsemisen jälkeen Grant käski Sheridania hirttämään Mosbyn kiinnisaadut miehet. George Armstrong Custer hirtätti kuusi Mosbyn miestä Front Royalissa Virginiassa. Tästä kostoksi Mosby antoi teloittaa seitsemän Unionin vankia 6. marraskuuta 1864 Rectortownissa Virginiassa. Vangeista kaksi onnistui karkaamaan. Kahta ammuttiin päähän, mutta nämä jäivät henkiin, ja lisäksi kolme vankia hirtettiin. 11. marraskuuta Mosby kirjoitti Sheridanille ja sopi vankien kohtelemisesta sotavankeina, eikä kenraali Grantin ja eversti Mosbyn päästyä sovintoon teloituksia pantu enempää toimeen.


title: John Singleton Mosby

text: Useita viikkoja sen jälkeen kun kenraali Lee oli antautunut, Mosby hajotti joukkonsa eikä suostunut antautumaan virallisesti.


title: John Singleton Mosby

text: Sodan jälkeen hän oli aktiivinen republikaani ja presidenttiehdokas Grantin kampanjapäällikkö. Virginiassa tämä herätti suuttumusta, ja Mosbyn koti poltettiin ja hänet yritettiin myös salamurhata kerran. Hän työskenteli Yhdysvaltojen konsulina Hongkongissa vuodesta 1878 vuoteen 1885, lakimiehenä, rautateillä ja sisäministeriön palveluksessa. Hän kuoli vuonna 1916.


title: Ariarathes V

text: Ariarathes V Filopator (kuoli 131/130 eaa.) oli Kappadokian kuningas noin 163 eaa.–131/130 eaa. Hänen vanhempansa olivat kuningas Ariarathes IV ja Antiokhis, joka oli Antiokhos III:n ja :n tytär.


title: Ariarathes V

text: Ariarathes V nousi Kappadokian valtaistuimelle isänsä kuollessa noin vuonna 163 eaa. Hallituskautensa aikana Ariarathes asetti Sofenen valtaistuimelle oman nukkehallitsijansa Mithrobuzaneen. Commagenen kuningas Ptolemaios yritti vallata Kappadokialle kuuluneen Melitenen mutta hänet lyötiin takaisin. Seleukidikuningas Demetrios I Soter ehdotti avioliittoa Ariaratheen ja oman siskonsa Laodice V:n välille, mutta Ariarathes ei suostunut. Demetrios kannatti vuonna 158 eaa. syttyneessä sisällissodassa Ariaratheen veljeä Orofernes II:a. Noin vuonna 156 eaa. Ariaratheen sisko Stratonike IV meni naimisiin Pergamonin kuninkaan Attalos II:n kanssa. Attaloksen avustuksella Ariarathes pääsi palaamaan Kappadokiaan. Vuonna 152 eaa. Ariarathes yhdessä Attaloksen, Rooman ja Ptolemaios VI:n kanssa kannattivat Aleksanteri I Balaksen yritystä kaapata vallan Demetrios I:ltä. Vuonna 133 Pergamonin kuningas Attalos III kuoli ja testamenttasi kuningaskuntansa Rooman valtakunnalle. Attalos II:n poika Aristonikos nousi kapinaan. Ariarathes V taisteli Aristonikosta vastaan, mutta kaatui taistelussa.


title: William J. Hardee

text: William Joseph Hardee (12. lokakuuta 1815 – 6. marraskuuta 1873) oli Yhdysvaltain armeijan ammattisotilas ja etelävaltioiden kenraali Yhdysvaltain sisällissodassa.


title: William J. Hardee

text: Hän oli syntynyt Camden Countyssä Georgiassa. Hän valmistui West Pointista 1838 ja sai komennuksen vänrikiksi 2. rakuunarykmenttiin. Hän taisteli seminolesodissa Floridassa ja Meksikon-Amerikan sodassa. Hän oli Meksikossa Zachary Taylorin alainen, haavoittui kerran ja ylennettiin kahdesti. Sodan jälkeen hän palveli Teksasin rangereiden komentajana, taktiikkaopettajana ja kadettikomendanttina West Pointissa, ja majurina 2. ratsuväkirykmentissä ja 1. ratsuväkirykmentin everstiluutnanttina ennen sisällissotaa. Hän julkaisi nimellä "Hardeen taktiikat" tunnetun, sisällissodassa laajasti käytetyn ohjekirjan.


title: William J. Hardee

text: Sisällissodan alkaessa hän erosi Unionin armeijasta ja liittyi etelävaltioiden armeijaan majurina maaliskuussa 1861. Kesäkuussa hänet ylennettiin prikaatinkenraaliksi ja lokakuussa kenraalimajuriksi. Lokakuussa 1862 hänestä tuli yksi konfederaation ensimmäisistä kenraaliluutnanteista. Hänen miehensä tunsivat hänet lempinimellä "Old Reliable". Hän palveli Arkansasissa, jossa hänen piti koota prikaati Arkansasin rykmenteistä, ja sai siirron Albert Sidney Johnstonin armeijaan Shilohin taisteluun. 6. huhtikuuta 1862 hän haavoittui käteen, jonka jälkeen siirtyi miehineen Braxton Braggin Tennesseen armeijaan.


title: William J. Hardee

text: Hän komensi Perryvillessä Braggin armeijan vasenta sivustaa syyskuussa 1862 ja sai uransa suurimman voiton Stones Riverissä yllätyshyökkäyksellä joka miltei aiheutti Unionin kenraalimajurin William S. Rosecransin tappion. Tullahoma-sotaretken jälkeen hän siirtyi lyhyesti komentamaan Mississippin ja Itä-Louisianan joukkoja Joseph E. Johnstonin alaisuuteen. Hän nai Mary Foreman Lewisin Alabamasta tammikuussa 1864.


title: William J. Hardee

text:
Hän siirtyi takaisin Braggin armeijaan, piiritti Unionin armeijaa Chattanoogassa, kunnes Unionin kenraalimajuri George H. Thomas hyökkäsi konfederaation vahvoihin asemiin Missionary Ridgellä marraskuussa 1863. Tämän jälkeen Hardee siirtyi Braggia vastustavaan upseerioppositioon ja taivutteli presidentti Jefferson Davisia vapauttamaan vanhan ystävänsä Braggin tehtävistään. Sodan lopussa Hardee komensi Etelä-Carolinan, Georgian ja Floridan joukkoja, vastusti Shermanin marssia merelle ja evakuoi Savannahin.
Hän otti osaa Bentonvillen taisteluun maaliskuussa 1865, missä hänen ainoa poikansa ensimmäisestä avioliitosta Elizabeth Dummettin kanssa kaatui. Hän antautui Shermanille Johnstonin kanssa huhtikuussa.


title: William J. Hardee

text: Sodan jälkeen hän työskenteli farmarina Alabamassa, sekatavarakaupassa ja vakuutusbisneksessä. Hän kuoli Wythevillessä Virginiassa sairauteen ja on haudattu Live Oakin hautausmaahan.


title: Adi Hedman

text: Adiel Hietanen käytti kirjailijanimeä Adi Hedman (23. elokuuta 1882, Suonenjoki – 30. maaliskuuta 1947, Helsinki) oli suomalainen näyttelijä ja näytelmäkirjailija.


title: Adi Hedman

text: Hedmanin vanhemmat olivat kirvesmies Juho Hedman (entinen Hietanen) ja Eeva Nenonen.


title: Oiva Timonen

text: Oiva Timonen (26. toukokuuta 1920 Evijärvi – 31. lokakuuta 1998 Nurmo) oli suomalainen vapaapainija.


title: Oiva Timonen

text: Timonen edusti Suomea Helsingin 1952 olympialaisissa, jossa hän 52 kilon sarjassa jätti loukkaantumisen vuoksi urakkansa kesken ensimmäisen kierroksen jälkeen. Maaotteluissa hän paini kahdeksan kertaa.


title: Oiva Timonen

text: Seuratasolla Timonen edusti Seinäjoen Urheilijoita ja Seinäjoen Paini-Miehiä. Hän voitti Suomen mestaruuden vuosina 1950 ja 1952.


title: Luettelo Kari Peitsamon kappaleista

text: Tämä on luettelo Kari Peitsamon levyttämistä kappaleista aakkosjärjestyksessä. Mukana on Peitsamon soololevyillä julkaistujen kappaleiden lisäksi hänen yhtyeidensä Kari Peitsamo ja Ankkuli, Kari Peitsamo Revival, Kari Peitsamon Skootteri, Kari Peitsamo & Hirttämättömät, Kari Peitsamo & Straight Perverts, Kari Peitsamo Road Hogs, Shöcking Blü ja Devil's Milk kappaleet sekä ne kappaleet Peitsamon yhteislevyiltä Aku Ankkulin, Freud, Marx, Engels & Jungin ja Risto-yhtyeen kanssa, joilla Peitsamo on mukana esittäjän. Listassa on 1010 kappaletta. Jos Peitsamo on levyttänyt kappaleen useampaan kertaan (mukaan lukien live- ja demoversiot), se on mainittu vain kerran. "Puinen koira" ja "Hoochie Coochie Man" esiintyvät listassa kahdesti, koska Peitsamo on tehnyt molemmilla nimillä kaksi eri kappaletta.


title: Luettelo Kari Peitsamon kappaleista

text: Listan lopussa on Peitsamon sanoituksia ja sävellyksiä muille artisteille, joita on yhteensä 18. Peitsamo on itse levyttänyt näistä kaksi kappaletta myöhemmin omille levyilleen, joten ne löytyvät molemmista listoista. Listassa on mukana myös ne Peitsamon ja muiden artistien yhteislevyjen kappaleet, joilla Peitsamo ei ole mukana esittäjänä. Tähän on listattu muiden yhtyeiden levyttämät kappaleet, joita Peitsamo ei ole levyttänyt itse aiemmin. Listassa on myös Peitsamon yhteisalbumeiden kappaleet, joilla Peitsamo ei itse esiinny, mutta jotka hän on säveltänyt tai sanoittanut.


title: Simon Ings

text: Simon David Ings (s. heinäkuu 1965 Horndean) on englantilainen kirjailija ja elokuvakäsikirjoittaja. Simon Ings asuu Lontoossa.


title: Simon Ings

text: Ingsin novelleja, esseitä ja artikkeleita on ilmestynyt useissa lehdissä sekä internetissä. Ings teki läpimurron jo esikoisromaanillaan "Kuuma pää" (1992), ja häntä mainostettiin kyberpunkin uudistajana ja uutena William Gibsonina. Aihetta jatkoi romaani "Kuumalinja" (1995). "Kuuma pää" voitti Suomessa vuoden parhaalle tieteisromaanille myönnettävän Tähtivaeltaja-palkinnon vuonna 1994. Palkintolautakunta totesi, että teos ei pyri miellyttämään lukijaa, vaan luomaan näyn rujosta tulevaisuudesta, jossa kaikki on epävarmaa.


title: John Hunt Morgan

text: John Hunt Morgan (1. kesäkuuta 1825 – 4. syyskuuta 1864) oli etelävaltioiden kenraali ja ratsuväenupseeri Yhdysvaltojen sisällissodassa


title: John Hunt Morgan

text: Hän oli syntynyt Huntsvillessä Alabamassa. Hän taisteli Meksikon sodassa sotamiehenä ja otti osaa Buena Vistan taisteluun. Sisällissodan alussa hän liittyi etelävaltoiden armeijaan ja kohosi pian everstiksi 2. Kentuckyn ratsuväenrykmenttiin. Hän taisteli Shilohissa, ja lähti 4. heinäkuuta 1862 Knoxvilleen ja tunkeutui viikkojen kuluessa syvälle Kentuckyyn ja kahakoi Don Carlos Buellin joukkoja vastaan. Hän otti 1.200 vankia, jotka päästi menemään ja tunkeutui syvälle Unionin alueelle ja tuhosi suuria määriä vihollisen varusteita. Hän tunkeutui Indianaan ja Ohioon saakka, tällä Morganin ryöstöretkeksi kutsutulla matkallaan. Hän pääsi kauemmaksi pohjoiseen kuin kukaan muu univormuun pukeutunut etelävaltioiden sotilas. Ryöstöretki johti myös siihen että Edmund Kirby Smith ja Braxton Bragg käynnistivät konfederaation Heartland-offensiivin samana syksynä olettaen että tuhannet kentuckyläiset liittyisivät konfederaation riveihin, jos etelä valtaisi osavaltion.


title: John Hunt Morgan

text: Morgan ylennettiin prikaatinkenraaliksi 11. joulukuuta 1862. Hän sai arvon konfederaation kongressilta ryöstellessään "William S. Rosecrans"in tarvikelinjoja joulukuussa 1862. Hän saavutti tästä voiton Hartsvillen taistelussa 7. joulukuuta. Joulukuussa Hunt nai Martha Readyn Tennesseestä. Kesällä 1863 Hunt käynnisti sen vuoden "Suuren ryöstöretken" samaan aikaan Gettysburgin ja Vicksburgin taistelujen aikaan, ylitti Ohio-joen ja eteni etelä-Ohioon ja Indianaan. Hänen ryöstöretkensä miltei päättyi 19. heinäkuuta Buffington Islandissa, kun 700 hänen miestään jäi sotavangeiksi Ohiojokea ylittäessään Unionin tykkiveneiden häiritessä ylitystä. Vain alle 200 miestä pääsi joen yli. Sotavangeiksi joutuneet päätyivät surullisen kuuluisaan Camp Douglasin vankileiriin Chicagoon, jossa olivat sodan loppuun, jossa oli huomattavan suuri vankikuolleisuus. Hunt antautui viimein Salinesvillessä Ohiossa 26. heinäkuuta joukkoineen, jotka olivat uupuneita ja nälkäisiä. 27. marraskuuta Morgan ja hänen kuusi upseeriaan, huomattavimpana Thomas Hines pakenivat Ohion rangaistusvankilasta. Morgan onnistui pakenemaan takaisin etelään salamatkustajana junassa.


title: John Hunt Morgan

text: Hänen ryöstöretkensä sai suurta huomiota liittovaltion ja etelän lehdistössä. Hunt oli rikkonut Braggin käskyä olla ylittämättä joki, ja Unionin vahvat joukko-osastot ja tykkiveneet joella ja sen pohjoispuolella olivat tuominneet ryöstöretken ennalta epäonnistumaan. Hunt sai vankeudesta paettuaan komentoonsa konfederaation joukkoja Tennesseen itäosista ja Virginiasta. 4. syyskuuta 1864 hänet ammuttiin hengiltä hänen paetessaan Unionin joukkojen iskua Greenevillessä Virginiassa. Hänet on haudattu Lexingtonin hautausmaahan.


title: Tyson Patterson

text: Tyson Patterson (s. 17. syyskuuta 1978) on yhdysvaltalainen aktiiviuransa lopettanut koripalloilija, joka edusti kaudella 2009–2010 Korisliigassa pelannutta Forssan Koripoikia. Takamiehenä pelannut Patterson on Appalachian Staten yliopiston kasvatteja.


title: Tyson Patterson

text: Patterson pelasi urallaan myös Ranskassa, Sveitsissä ja Islannissa. Kaikkissa näissä kolmessa maassa hänet valittiin sarjansa parhaaksi takamieheksi. Kauden 2006–2007 Patterson pelasi Islannin pääsarjassa, jossa voitti Islannin mestaruuden lisäksi sarjan syöttö- ja riistotilastot. Suomeen hän siirtyi kaudeksi 2007–2008 Torpan Poikien riveihin. Hän voitti Korisliigan runkosarjan syöttötilaston 5,2 koriin johtaneen syötön keskiarvolla sekä riistotilaston 3,0 pallonriiston keskiarvolla. Lisäksi pisteitä syntyi ottelua kohden 16,1.


title: Itä-Euroopan vallankumoukset 1989

text: Itä-Euroopan vallankumoukset on tapahtumasarja, jossa itäblokin maiden kommunistipuolueet menettivät yksinvaltansa, ja jonka tuloksena lopulta siirryttiin valtiojohtoisesta suunnitelmataloudesta ja sosialismista monipuoluejärjestelmään ja markkinatalouteen. Vallankumoukset lähtivät liikkeelle vuonna 1989 (jota kutsutaan myös "Itä-Euroopan ihmeelliseksi vuodeksi"), kun Neuvostoliiton johtaja Mihail Gorbatšov julisti, että valtio on luopunut Brežnevin opista ja aloittaa uudistusohjelma Perestroikan. Vallan vaihtuminen tapahtui pääasiassa rauhallisesti. Vain Romaniassa vallansiirto johti verenvuodatukseen.


title: Itä-Euroopan vallankumoukset 1989

text: Ensimmäisenä Puolassa järjestettiin jatkuvien levottomuuksien hillitsemiseksi 4. ja 18. kesäkuuta vapaat parlamenttivaalit. Vaalit voitti 97 % enemmistöllä Lech Wałęsan Solidaarisuus-puolue, joka järjestäytyi syyskuussa Itä-Euroopan ensimmäiseksi ei-kommunistiseksi hallitukseksi 40 vuoteen. Oppositioon jäänyt kommunistinen puolue muuttui sosialistiseksi puolueeksi ja sanoutui irti kommunismista.


title: Itä-Euroopan vallankumoukset 1989

text: Unkarin kommunistinen puolue aloitti itse maan uudistukset, ja maassa sallittiin monipuoluejärjestelmä ja yksityisyrittäjyys jo vuoden 1988 puolella. Uuden perustuslain jälkeen lokakuussa 1989 kommunistinen puolue lopetti toimintansa ja talouselämä yksityistettiin. Maa siirtyi markkinatalouteen ja demokratiaan. Uusiksi johtajiksi valittiin siihen asti sivussa olleita mutta kansainvälisesti maineikkaitakin lääketieteen historian tutkijoita, yliopistojen professoreita ja pappeja, jotka olivat ulkoasultaan värittömiä ja itse asiassa julkisuutta karttelevia mutta rehdin maineessa olevia.


title: Itä-Euroopan vallankumoukset 1989

text: Saksan demokraattisessa tasavallassa (DDR) ei Gorbatšovin rohkaisemiin uudistuksiin nähty tarvetta, ja maan lehdistöstä sensuroitiin Perestroikaa kannattavat kirjoitukset. Maan johtaja Erich Honecker julisti vielä tammikuussa, että Berliinin muuri seisoo paikoillaan seuraavat sata vuotta. Lokakuussa Saksan demokraattisen tasavalta vietti 40-vuotisjuhliaan, joissa vieraillut Gorbatšov arvosteli maan pysähtyneisyyttä.


title: Itä-Euroopan vallankumoukset 1989

text: Unkarin avatessa syyskuussa Itävallan vastaisen rajansa, tuhannet itäsaksalaiset siirtyivät Unkarin kautta länteen. DDR:ssa pidettiin yhä laajamittaisempia mielenosoituksia rajan avaamisen puolesta, ja 9. marraskuuta maa avasi Saksan liittotasavallan vastaisen rajansa. Berliinin muuri kaadettiin ja yli miljoona saksalaista kävi viikonlopun aikana Saksan liittotasavallan puolella.


title: Itä-Euroopan vallankumoukset 1989

text: Kommunistinen puolue luhistui ja DDR:ssa järjestettiin vapaat vaalit, jotka kristillinen puolue voitti. Uusi hallitus alkoi ajaa Saksojen yhdistymistä, ja Saksan liittotasavallan markka otettiin käyttöön DDR:ssa seuraavana kesänä. Saksat yhdistyivät 3. lokakuuta 1990. Neuvostoliitto alkuun vastusti Saksojen yhdistymistä, mutta pyörsi kantansa Saksan liittotasavallan luvatessa Neuvostoliitolle taloudellista apua puna-armeijan poistamiseen maasta.


title: Itä-Euroopan vallankumoukset 1989

text: Saksan demokraattisen tasavallan luovuttua kommunismista, loputkin kansandemokratiat uskaltautuivat aloittaa uudistukset. Tšekkoslovakiassa toteutettiin veretön muutaman viikon kestänyt samettivallankumous marras-joulukuussa, jolloin kommunistihallinto syrjäytettiin.


title: Itä-Euroopan vallankumoukset 1989

text: Vapaiden vaalien jälkeen Tšekkoslovakiassa nousi kansallisuustunne, ja maa jakautuikin vuonna 1992 rauhanomaisesti Tšekiksi ja Slovakiaksi.


title: Itä-Euroopan vallankumoukset 1989

text: Romaniassa alkoi mielenosoitukset sosialismin syrjäyttämiseksi, mutta 1960-luvulta asti hallinnut diktaattori Nicolae Ceaușescu ei suostunut luopumaan vallasta. Romanialaiset aloittivat aseellisen vallankumouksen, joka päättyi Ceaușescun syrjäyttämiseen ja teloitukseen.


title: Itä-Euroopan vallankumoukset 1989

text: Bulgarian kommunistihallitus pyrki kääntämään vaatimukset yhteiskunnallisista muutoksista kansallisuuskiistaksi. Maan suurta turkkilaisvähemmistöä alettiin bulgarialaistaa; turkin kielen käyttö kiellettiin ja turkkilaiset nimet oli muutettava bulgarialaisiksi, mikä johti yli 300 000 bulgarianturkkilaisen maastamuuttoon lähinnä Turkkiin.


title: Itä-Euroopan vallankumoukset 1989

text: Presidentti Todor Živkov painostettiin kuitenkin eroamaan, ja kommunistisen puolueen yksinvalta lopetettiin. Sosialistiseksi puolueeksi nimensä vaihtanut puolue voitti silti vuoden 1990 vapaat vaalit, mutta talousvaikeuksien takia alkoi ajaa opposition kanssa länsimaista talouspolitiikkaa ja demokratiaa.


title: Da Capo (makeinen)

text: Da Capo on Fazerin valmistama suklaapatukka ja -konvehtimakeinen, jota on valmistettu vuodesta 1916. Da Capo -patukka on Fazerin ensimmäinen suklaapatukka


title: Da Capo (makeinen)

text: Vuodesta 1916 vuoteen 1939 Da Capoja myytiin paperipäällysteisenä konvehtikaramellina. Da Capo nimettiin musiikkitermin Da Capo ("alusta uudelleen") mukaan, sillä se sai alkunsa kierrätysajatuksesta, kun laadunvalvonnassa virheellisiksi todetut liköörikonvehdit haluttiin saada käyttöön. Konvehdit sulatettiin, ja seokseen lorautettiin mausteeksi Rhum Martiniqueta, joka tasoitti sopivasti liköörin makua. Suklaapatukkana Da Capoja alettiin valmistaa vuonna 1949, ja vuonna 1957 kääreelliset konvehdit palasivat taas markkinoille. Välillä konvehdit olivat poissa markkinoilta, mutta nykyisin niitä myydään jouluisin ja muun muassa lentokenttien Travel-valikoimissa.


title: Da Capo (makeinen)

text: Da Capoja myydään 20 gramman suklaapatukkana ja kolmen kilogramman ja 350 gramman konvehtirasioissa sekä 130 gramman pusseissa.


title: Da Capo (makeinen)

text: Alkoholin osuus tuotteessa on minimaalinen, sillä Da Capo -massa keitetään 110-asteiseksi, jolloin suurin osa alkoholista haihtuu. Patukan sisältämä rommi saattaa kuitenkin vaikuttaa puhalluskokeeseen, jos se tehdään heti suklaan syömisen jälkeen. Massan päälle tulee kuorrutus tummasta suklaasta.


title: Corey Smith

text: Corey Smith (s. 27. heinäkuuta 1983) on yhdysvaltalainen koripalloilija, joka on tällä hetkellä vapaa pelaaja. Hänet valittiin kaudella 2007–2008 Korisliigan parhaaksi ulkomaalaisvahvistukseksi. 195-senttinen Smith on monipuolinen yleispelaaja. Hän on Vanderbiltin yliopiston kasvatteja.


title: Corey Smith

text: Smith aloitti koripalloharrastuksensa viisivuotiaana Houstonissa. Smith pelasi koripalloa neljä kautta Vanderbiltin yliopistossa, josta hän valmistui vuonna 2005. Vuonna 2006 Smith kiersi maailmaa show-ryhmä Harlem Globetrottersin mukana. Suomeen Smith siirtyi kaudeksi 2007–2008 Kouvojen Korisliiga-joukkueeseen. Smith valittiin Korisliigan kuukauden pelaajaksi sekä tammikuussa että helmikuussa 2008. Lisäksi hän voitti Ilta-Sanomien järjestämän IS-tähtikisan, jonka voitosta hän nettosi 3 400 euroa. Runkosarjan pistetilastossa Smith sijoittui viidenneksi 21,0 keskiarvollaan. Kauden päätteeksi hänet palkittiin Korisliigan vuoden ulkomaalaisvahvistuksena. Smith voitti Kouvojen mukana kaudella 2007–2008 SM-hopeaa.


title: Corey Smith

text: Kaudeksi 2008–2009 Smith siirtyi Uruguayn pääsarjassa pelaavaan Hebraica y Macabin joukkueeseen. Smith pelasi joukkueessa 13 ottelua 16,4 pisteen keskiarvolla. Vuoden 2008 lopulla Smith siirtyi latvialaiseen Barons/LMT Riga -joukkueen pelaamaan Latvian koripalloliigaa, Baltian koripalloliigaa ja Eurocupia. Smith poistui joukkueesta tammikuussa 2009.


title: Corey Smith

text: Helmikuussa 2009 Smith siirtyi Basketliganissa pelaavan Södertälje Kingsin joukkueeseen. Kaudeksi 2009–2010 hän teki paluun Suomeen ja siirtyi Torpan Poikien riveihin.


title: Walsrode

text: Walsrode on kaupunki Saksassa Ala-Saksin osavaltiossa Lüneburgin nummialueen eteläosassa. Kaupungin asukasluku on 23 219. Walsrode on tunnettu vuodesta 1935 lisänimellä "Hermann-Löns-Stadt" saksalaisen journalistin ja kirjailijan Hermann Lönsin vaikutettua alueella 1900-luvun alussa. Pinta-alaltaan Walsrode on Ala-Saksin toiseksi laajin kaupunki.


title: Walsrode

text: Ensimmäinen asiakirjamaininta paikkakunnasta on päivätty 7. toukokuuta 986. Walsrode sai kaupunkioikeudet 22. kesäkuuta 1383 Braunschweigin ja Lüneburgin herttuoilta. Kaupungin vaakunasta on varhaisin maininta vuodelta 1479. Kuvanveistäjä Hans Brüggemann syntyi Walsrodessa vuoden 1480 tienoilla. Hän loi tunnetun Bordesholmin alttarin, joka sijaitsee nykyisin Schleswigin tuomiokirkossa. Kolmikymmenvuotisen sodan aikana 1626 Johann Tillyn joukot aiheuttivat laajaa tuhoa Walsrodessa. 6. kesäkuuta 1757 tulipalo tuhosi 230 kaupungin 237:stä talosta. 1890 kaupunki liitettiin valtakunnalliseen rautatieverkkoon. Walsrodesta tuli valtakunnallisesti tunnustettu virkistyspaikkakunta ("Erholungsort") vuonna 1973. Kaupungin nähtävyyksiä on muun muassa maailman suurimpiin lukeutuva lintupuisto "Vogelpark Walsrode". Ulkoilmamuseo "Heidemuseum Rischmannshof" avattiin 1912 ja se on lajissaan Saksan vanhimpia. Museo kertoo paikallisen talonpoikaiselämän historiasta.


title: Walsrode

text: Walsrode sijaitsee moottoriteiden A 7 ja A 27 risteyksessä. Walsroden rautatieasema on "Heidebahnin", Hannoverista pohjoiseen Buchholziin johtavan suurimmalta osaltaan yksirataisen sähköistämättömän ratalinjan varrella. Etäisyys Hannoverin asemalta on 62 kilometriä.


title: Walsrode

text: Walsrodessa syntyneitä tai siellä jossain vaiheessa asuneita kuuluisuuksia ovat Lönsin ja Brüggemannin lisäksi muun muassa muusikko Drafi Deutscher ja näyttelijä Maren Kroymann.


title: Oskari Vilamo

text: Oskari Rupert Vilamo (vuoteen 1906 Willman; 27. toukokuuta 1880 Mäntsälä – 29. syyskuuta 1952 Helsinki) oli suomalainen Helsingissä toiminut rakennusurakoitsija.


title: Oskari Vilamo

text: Kyläseppä Abel Seth Willmanin ja Sifra Marjaana Juhontyttären perheeseen syntynyt Vilamo opiskeli puusepänkoulussa Sortavalassa ja muutti sitten Helsinkiin jossa hän valmistui rakennusmestariksi Helsingin teollisuuskoulusta vuonna 1901. Vilamo työskenteli sitten noin kymmenen vuotta rakennuspiirtäjänä ja -laskijana muun muassa vuosina 1905–1911 professori Onni Tarjanteen toimistossa.


title: Oskari Vilamo

text: Hän oli sitten vastaavana rakennusmestarina useilla helsinkiläisillä työmailla ja toimi myös urakoitsijana ensimmäisen maailmansodan aikana Helsingin lähistöllä käynnistetyillä venäläisten linnoitustyömailla. Vilamo ryhtyi itsenäiseksi rakennusurakoitsijaksi vuonna 1919. Samana vuonna hänestä tuli vuonna 1910 perustetun Asfaltti-Osakeyhtiö Lemminkäisen johtokunnan puheenjohtaja. Hän hoiti tätä tehtävää kuolemaansa saakka ja 1950-luvun alussa Vilamo lapsineen omisti jo enemmistön yhtiön osakkeista. Lemminkäisen suuromistaja, vuorineuvos Heikki Oskari Pentti (1946–2008) oli Vilamon tyttärenpoika.


title: Oskari Vilamo

text: Vilamo urakoi pääasiassa Helsingissä toista sataa rakennusta. Tunnetuimpia niistä ovat Hämäläisosakunnan talo, Helsingin Suomalainen Yhteiskoulu, Lallukan taiteilijakoti, Pääpostitalo, Mehiläisen sairaala ja Lastenlinna. Myös Hämeenlinnassa sijaitseva Hotelli Aulanko oli Vilamon urakoima. Vilamo sai talousneuvoksen arvon 1938. Hän oli Suomen rakennusalan työnantajaliiton varapuheenjohtajana 1932–1934 ja puheenjohtajana 1934–1945.


title: Oskari Vilamo

text: Vilamo oli naimisissa vuodesta 1913 Siiri Mathilda Einiön (ent. Bäckström) kanssa.


title: Debbie Brill

text: Debbie Brill OC (s. 10. maaliskuuta 1953) on kanadalainen korkeushyppääjä. Hän syntyi Missionissa, Brittiläisessä Kolumbiassa, ja sai Kanadan ritarikunnan upseerin arvon vuonna 1983.


title: Debbie Brill

text: Brill kehitti oman hyppytyylinsä, "Brill Bend", joka oli samantapainen kuin Dick Fosburyn samoihin aikoihin kehittämä floppaus. Hän voitti Kansainyhteisön kisoissa kaksi kultaa (1970, 1982) ja yhden hopean (1978). Pan-Amerikan kisoissa hän ylsi kultaan (1971) ja pronssiin (1979). Hän on lisäksi yleisurheilun sisäratojen maailmanmestaruuskilpailujen 1985 pronssimitalisti.


title: Debbie Brill

text: Myös olympialaisiin osallistunut Brill kelpuutettiin vuonna 1982 Canadian Olympic Hall of Fameen.


title: Ravensburg

text: Ravensburg on noin 48 000 asukkaan kaupunki Baden-Württembergin osavaltion kaakkoisosassa Saksassa. Se on samannimisen piirikunnan hallinnollinen keskus. Kaupunki sijaitsee Schussenjoen laaksossa Bodenjärven lähistöllä. Lukuisten keskiaikaisten torniensa ansiosta kaupunkia on kutsuttu ”Schwabenin Nürnbergiksi”. Suurkaupungit München, Stuttgart ja Zürich ovat noin kahden tunnin ajomatkan etäisyydellä. Ulm, Konstanz ja Bregenz ovat alle tunnin ajomatkan päässä. Ravensburgin tunnetuin vuosittainen tapahtuma on "Rutenfest".


title: Ravensburg

text: Varhaisin kirjallinen maininta Ravensburgista on vuodelta 1088. Kaupungin perusti Welfien suku. Vuonna 1191 kaupunki siirtyi Hohenstaufenin suvulle. Conradinin kuoltua vuonna 1268 Napolissa Hohenstaufenin suku sammui ja heidän maansa siirtyivät Pyhän saksalais-roomalaisen keisarikunnan haltuun. Kuten useista muista Schwabenin kaupungeista, myös Ravensburgista tuli keisarillinen kaupunki ("Freie Reichsstadt") vuonna 1278. Kaupunkia valvomaan rakennettiin sen korkeimmalle kohdalle 50 metriä korkea Pyhän Mikaelin torni ("St.-Michaels-Turm"). Kansan suussa jauhonvalkean tornin nimeksi vääntyi pian muotoon ”Mehlsack” (”jauhosäkki”). Nykyisin se on tornin virallinen nimi.


title: Ravensburg

text: Myöhäiskeskiajalla Ravensburg oli tuon ajan johtavan saksalaisen kauppayhdistyksen "Große Ravensburger Handelsgesellschaftin" pääpaikka. Yhdistys toimi aluksi lähinnä pellava- ja puuvillakaupan parissa. Paperikauppa tuli mukaan, kun Ravensburgiin avattiin eräs ensimmäisistä Alppien pohjoispuolisista paperitehtaista vuonna 1402. Kaupungin alue laajeni talouskasvun myötä 1300-luvulla. 1530-luvulla "Die Große Ravensburger Handelsgesellschaft" lakkautettiin ja kaupungin taloudellinen kehitys pysähtyi. Kolmikymmenvuotisen sodan aikana nälkä ja kulkutaudit romahduttivat väkiluvun. Toipuminen kesti kauan ja kaupunkikuva pysyi 1800-luvulle asti lähes ennallaan.


title: Ravensburg

text: Uskonpuhdistuksen eli reformaation aikana 1500-luvulla julkiset virat jaettiin tasan katolisten ja protestanttien kesken. Jonkin aikaa Ravensburgissa oli sekä katolinen että protestanttinen pormestari. Järjestelmä vakiinnutettiin Westfalenin rauhassa 1648 Ravensburgin lisäksi Augsburgissa, Biberach an der Rißissa ja Dinkelsbühlissä ("Paritätische Reichsstädte"). Se pysyi voimassa aina 1800-luvulle asti.


title: Ravensburg

text: "Reichsdeputationshauptschluss" vuonna 1803 johti keisarillisten kaupunkien yhdistämiseen suuremmiksi kokonaisuuksiksi ja kirkon maaomaisuus valtiollistettiin. Ravenburgista tuli ensin Baijerin erillisalue, eksklaavi Württembergin sisällä. Vuonna 1810 Baijeri ja Württemberg vaihtoivat alueita, jolloin Ravensburgista tuli osa Württembergin kuningaskuntaa. Talouselämä alkoi elpyä. Paperiteollisuuden rinnalle syntyi koneenrakennus- ja tekstiiliteollisuutta. Rautatieyhteyden valmistuminen vuonna 1847 edisti edelleen taloudellista nousua.


title: Ravensburg

text: Toisen maailmansodan aikana Ravensburgin strateginen merkitys oli vähäinen. Kaupungissa ei ollut merkittävää aseteollisuutta, päinvastoin kuin läheisessä Friedrichshafenissa. Sen sijaan siellä oli Sveitsin Punaisen Ristin suuri tarvikevarasto. Ravensburgin historiallinen keskusta säästyi ilmapommituksilta. Etenkin 1950-luvulla kaupunki laajeni joka suuntaan, lisäksi kaupunkia kasvattivat alueliitokset (nykyiset Eschachin, Schmaleggin ja Taldorfin kaupunginosat). 1980-luvulla Ravensburgin vanha kaupunki entisöitiin ja läpikulkuliikenne kiellettiin.


title: Ravensburg

text: Ravensburger AG -yhtymä lienee kaupungin tunnetuin yritys. Erityisesti lautapelejä ja vastaavia tuotteita valmistava Ravensburger Spieleverlag GmbH tytäryhtiöineen on menestynyt kansainvälisesti. Kaupungissa on myös elintarviketeollisuutta, kuten Omiran ja Tekrumin tuotantolaitokset.


title: Ravensburg

text: Koneenrakennus on alueen merkittävin teollisuudenala. Sitä edustavat esimerkiksi itävaltalaisen VA Techin ja saksalaisen Voith AG:n tytäryhtiöt. Alueella toimivat niin ikään komponenttivalmistaja ThyssenKrupp Drauz Nothelfer GmbH (ThyssenKrupp Automotiven tytäryhtiö), pakkausvalmistaja Autobar Packaging (entinen Zach Verpackungen) ja farmasia-alan yritys Vetter Pharma. Energietechnik GmbH ja Pro Solar Solarstrom GmbH ovat merkittäviä aurinkoenergiajärjestelmien toimittajia.


title: Ravensburg

text: Die Schwäbische Zeitung -sanomalehdellä on Ravensburgissa paikallistoimitus. Kaupungissa on myös Radio 7:n sekä SWR4 Baden-Württembergin ja alueellisen televisioyhtiön REGIO TV Euro 3:n studiot.


title: Ravensburg

text: Ravensburg sijaitsee valtateiden ("Bundesstraße") B 30, B 32 ja B 33 risteyksessä noin viisitoista kilometriä pohjoiseen Friedrichshafenista, missä sijaitsee Saksan eteläisin lentoasema Flughafen Friedrichshafen. Lähimmät moottoritiet ovat A 7, A 8 (Ulmissa) ja A 96 (Wangen im Allgäussa). Ravensburgin rautatieasema on linjalla Ulm–Friedrichshafen.


title: Ravensburg

text: Ravensburgissa ovat syntyneet muun muassa kansantaloustieteilijä Klaus Schwab, taitoluistelijat Angelika Buck ja Erich Buck sekä tenori Karl Erb. Herttua Henrik Leijonan arvellaan syntyneen Ravensburgissa.


title: Ernst-Robert Grawitz

text: Ernst-Robert Grawitz (8. kesäkuuta 1899 – 24. huhtikuuta 1945) oli professori ja saksalainen natsitohtori toisen maailmansodan aikana. Grawitz syntyi Charlottenburgissa Berliinin länsiosassa. SS:n ja poliisin valtakunnanlääkärinä, Grawitz neuvoi Heinrich Himmlerille kaasukammioiden käyttöä. Hän teki raakoja lääketieteellisiä kokeita keskitysleirivangeille. SS-arvostaan johtuen Grawitz vastasi miltei kaikista tehdyistä lääketietellisistä kokeista. Toisen maailmansodan lopussa Grawitz meni Adolf Hitlerin Führerbunkeriin ja pyysi lupaa lähteä kaupungista etenevän puna-armeijan tieltä. Hitler kuitenkin kielsi tämän, ja kertoman mukaan nöyryytti tätä pelkuruudesta useiden bunkkerin naisten edessä. Tämän jälkeen Grawitz meni kotiinsa ja räjäytti itsensä ja perheensä kesken aterian kahdella käsikranaatilla. "Perikato"-elokuvassa (2004) Grawitzia esitti Christian Hoening.


title: Robert Irwin

text: Robert Irwin (s. 1946) on brittiläinen historiantutkija ja kirjailija. Irwin on erikoistunut Arabian ja Lähi-idän historiaan ja opettanut Oxfordin ja Cambridgen yliopistoissa. Ensimmäisen romaaninsa "Tuhannen ja yhden yön painajainen" Irwin julkaisi 1983. Suomeksi Irwinin romaaneista ovat ilmestyneet myös "Täydellinen ruumis" (1995) ja "Sulttaanin rukoustyynyt" (2000). Hän on Royal Society of Literaturen jäsen.


title: Bob Seger

text: Robert Clark "Bob" Seger (s. 6. toukokuuta 1945) on yhdysvaltalainen rockmuusikko ja laulaja-lauluntekijä. Seger aloitti muusikonuransa 1960-luvulla ja oli uransa alkuvuosina suosittu kotikaupungissaan Detroitissa. Kansalliseen suosioon Seger nousi albumillaan "Live Bullet" (1976), jota seuranneet kuusi albumia nousivat myös listoille.


title: Bob Seger

text: Segerin sanoitukset kuvailevat usein Yhdysvaltain sydänmaiden työväenluokan elämää.


title: Bob Seger

text: Bob Seger syntyi 6. toukokuuta 1945 Michiganissa. Hänen isänsä oli big bandia johtanut muusikko ja tehdastyöläinen. Seger ryhtyi musiikkiuralle jo nuorena ja perusti ensimmäisen yhtyeensä The Decibels 15-vuotiaana. Hänen esikoissinglensä ”East Side Story” ja ”Persecution Smith” julkaistiin viisi vuotta myöhemmin. Seger saavutti uransa alkuvuosina menestystä vain kotikaupungissaan Detroitissa, missä single ”Heavy Music” nousi listaykköseksi.


title: Bob Seger

text:
Seger teki levytyssopimuksen Capitol Recordsin kanssa vuonna 1968. Hänen ensimmäinen singlensä Capitolilla oli sodanvastainen kappale ”2+2=?”, joka nousi listoille Detroitissa mutta ei muualla. Sen sijaan ”Ramblin’ Gamblin’ Man” (1968) nousi kansallisen singlelistan sijalle 17 ja antoi Segerille mahdollisuuden keikkailla myös kotiseutujensa ulkopuolella. Seger ei kuitenkaan saanut uutta top-40-listahittiä ennen vuotta 1977. Hän julkaisi 1970-luvun alkupuolella useita albumeja ja teki ahkerasti kiertueita. Vuoden 1974 aikana Seger teki 267 keikkaa.
Seger perusti vuonna 1974 Silver Bullet Bandin, joka pysyi hänen taustayhtyeenään seuraavien vuosikymmenten ajan. Livealbumi "Live Bullet" (1976) oli Segerin läpimurtoalbumi. Se nousi Billboardin albumilistalle yli kolmen vuoden ajaksi ja aloitti Segerin seitsemän top-10-albumin sarjan. Sitä seurannut "Night Moves" (1976) nosti Segerin supertähteyteen. "Against the Wind" (1980) oli Segerin ensimmäinen listaykkösalbumi.


title: Bob Seger

text: Julkaistuaan urallaan 13 albumia Seger vähensi keikkailua ja levyttämistä 1980-luvulla keskittyäkseen lastensa kasvattamiseen. Hän sai ensimmäisen listaykkössinglensä vuonna 1987 kappaleella ”Shakedown”. Hän julkaisi 1990-luvulla enää vain kaksi albumia. Vuoteen 2003 mennessä Segerin albumeja oli myyty yhteensä 50 miljoonaa kappaletta.


title: Bob Seger

text: Seger nimitettiin Rock and Roll Hall of Fameen vuonna 2004.


title: Siegfried Seidl

text: Tohtori Siegfried Seidl (24. elokuuta 1911 Tulln, Ala-Itävalta – 4. helmikuuta 1947 Wien) oli itävaltalainen natsi ja Theresienstadtin keskitysleirin komendantti toisessa maailmansodassa.


title: Siegfried Seidl

text: Siegfried Seidl keskeytti lakiopintonsa, ja teki tilapäistöitä. 1930 hän liittyi natsipuolueeseen ja 1932 SS:ään. Myöhään vuonna 1939 Seidl kutsuttiin poliisin palvelukseen, ja 1940 hän meni RSHA:n Adolf Eichmannin alaisuuteen ja Poseniin SS-komentajaksi. 1941 hän viimeisteli opintonsa, jotka olivat keskeytyneet vuonna 1935. Lokakuussa 1941, SS-Obersturmführer Seidl sai RSHA:lta tehtävän rakentaa Theresienstadtin Ghetto.


title: Siegfried Seidl

text: 1941-1943 hän oli gheton komendantti, ja vastuussa tuhansien ihmisten huonosta kohtelusta ja murhista. Marraskuussa 1942 Seidl ylennettiin SS-Hauptsturmführeriksi. 1944-1945 hän oli SS:n erikoistyöleirien johtajana Itävallassa. Wienin asemapaikastaan Seidl hallitsi unkarinjuutalaisia varten rakennettuja työleirejä Wienissä ja Ala-Itävallassa.


title: Siegfried Seidl

text: 14. marraskuuta 1946 Seidl tuomittiin Wienissä kuolemaan sotarikoksista. Hänet teloitettiin helmikuussa 1947.


title: Mark Dusharme

text: Mark Dusharme (s. 23. toukokuuta 1981) on yhdysvaltalainen lentopalloilija, joka pelasi kausilla 2007–2010 lentopallon SM-liigan Hurrikaani Loimaassa väreissä.


title: Mark Dusharme

text: Kotimaassaan Dusharme pelasi yliopistosarjaa. Loimaalle hän saapui kesken kauden 2007–2008, kun Hurrikaani Loimaa halusi uudet ulkomaalaisvahvistukset alkukauden vahvistusten pettäessä. Dusharme onnistui avauskaudellaan ja nosti putoajajoukkueen profiiliin jääneen ryhmän aina puolivälieräpeleihin asti. Lopulta Hurrikaani myönsi hopeajoukkue Pielaveden Sampon paremmakseen puolivälierissä. Dusharme oli liigan pistekeskiarvopörssissä kuudennella sijalla.


title: Mark Dusharme

text: Myös toinen kausi Hurrikaani Loimaan riveissä oli Dusharmelle ja koko joukkueelle onnistunut. Hurrikaani saavutti tavoitteensa suorasta pudotuspelipaikasta kuudennella sijallaan ja Dusharme oli joukkueen tukipilari läpi kauden. Lopulta joukkue putosi puolivälierissä voitoin 3–1 Isku-Volleylle.


title: Irmfried Eberl

text: Irmfried Eberl (8. syyskuuta 1910 Bregenz - 16. helmikuuta 1948) oli saksalainen natsi ja Treblinkan tuhoamisleirin komendantti toisessa maailmansodassa. Hän oli sotilasarvoltaan SS Obersturmführer.


title: Irmfried Eberl

text:
Eberl valmistui lääketieteen koulutusohjelmasta Innsbruckin yliopistossa vuonna 1933. Hän sai pätevyyden lääkäriksi vuotta myöhemmin. Tohtorina ja T-4 eutanasia-ohjelman kannattajana, Eberl vietti kaksi vuotta Brandenburgissa ja Bernburgissa ja auttoi kehittämään ohjelmaa ennen kuin siirrettiin Treblinkan komentajaksi heinäkuussa 1942, ennen kuin hänet siirrettiin kahden kuukauden kuluttua epäpätevyyden vuoksi pois ja korvattiin Franz Stanglilla. 1944 hän liittyi Wehrmachtiin loppusodan ajaksi.
Sodan jälkeen Eberlistä tuli leski hänen toisen vaimonsa kuoleman jälkeen, ja hän jatkoi lääkärinammatin harjoittamista Blaubeurenissa, kunnes hänet pidätettiin tammikuussa 1948. Hän hirttäytyi sellissään seuraavassa kuussa välttääkseen oikeudenkäynnin.


title: Janne Korpi

text: Janne Korpi (s. 5. helmikuuta 1986 Vihti) on suomalainen uransa jo lopettanut lumilautailija. Hän on myös raviohjastaja.


title: Janne Korpi

text: Korpi voitti lumikourun nuorten maailmanmestaruuden vuonna 2005 Sveitsissä. Aikuisten kisoissa Korpi on voittanut kahdesti MM-pronssia: vuonna 2007 big airissa ja vuonna 2013 slopestylessä. Kaudella 2011–2012 Korpi voitti lumilautailun maailmancupin kokonaiskilpailun freestyle-lajeissa (lumikouru, big air ja slopestyle), lumikourussa ja big airissa. Sarjatasolla Korpi edustaa Vihdin lumilautailijoita.


title: Janne Korpi

text: Korpi on osallistunut talviolympialaisiin vuosina 2006, 2010, 2014 ja 2018. Torinon olympialaisissa (2006) Korpi oli lumikourun 20:s ja Vancouverin olympialaisissa (2010) 24:s. Sotšin olympialaisissa (2014) hän kilpaili slopestylessa ja lumikourussa. Slopestylessä hän sijoittui 18:nneksi.


title: Janne Korpi

text: Urheilutoimittajien valitsema vuoden suomalainen lumilautailija Korpi oli vuonna 2012. Hän lopetti lumilautailu-uransa vuonna 2018.


title: Janne Korpi

text: Jannen isä Pekka Korpi on eräs menestyneimmistä suomalaisista raviohjastajista. Myös Janne Korpi on ohjastanut hevosia lumilautailu-uransa ohella. Janne Korpi on ohjastanut isänsä valmentamilla hevosilla useita voittoja ravikilpailuissa. Ensimmäinen suurkilpailuvoitto tuli kesällä 2009 Joensuun V75-raveissa.


title: Olga

text: Olga on naisen etunimi. Yleensä sen katsotaan olevan itäslaavilainen muoto skandinaavisesta Helga-nimestä, joka merkitsee pyhää tai pyhitettyä. Nimi on hyvin yleinen varsinkin Venäjällä, mutta myös muissa Itä-Euroopan maissa.


title: Olga

text: Olga ja Helga ovat miespuolisten Olegin ja Helgen sisarnimiä.


title: Olga

text: Toisen teorian mukaan Olga juontuisi muinaisslaavilaisista nimistä "Volga" tai "Volh".


title: Olga

text: Suomessakin nimi Olga oli käytössä jo 1800-luvulla. Vuoden 2009 loppuun mennessä nimi on annettu 23 153 naiselle ja kuudelle miehelle. Noin kaksi kolmasosaa heistä on syntynyt ennen vuotta 1920, mutta 2000-luvullakin nimi on annettu 1146 tytölle. Olgan nimipäivä on Suomessa 23. heinäkuuta. Myös suomalainen naisennimi Oili on Olga-nimen muunnelma.


title: Konrad IV

text: Konrad IV (25. huhtikuuta 1228 – 21. toukokuuta 1254) oli Pyhän saksalais-roomalaisen keisarikunnan (1237–1254), Jerusalemin kuningaskunnan (1228–1254, nimellä Konrad II) ja Sisilian (1250–1254, nimellä Konrad I) hallitsija. Hän oli Hohenstaufenin keisari Fredrik II:n ja Jolandan, Jerusalemin kuningattaren poika.


title: Konrad IV

text: Konrad syntyi Andriassa ja oli Fredrikin ja Jolandan toinen ja ainoa eloonjäänyt poika, sillä vanhempi veli menehtyi pian syntymänsä jälkeen. Konrad asui Sisiliassa, ennen kuin muutti Saksaan vuonna 1235. Vuonna 1246 Konrad nai Baijerin kuningattaren Elisabetin, Otto II:n tyttären.


title: Konrad IV

text: Konradin kuolemasta vuonna 1254 alkoi "Interregnum", jonka aikana kukaan Saksan hallitsija ei saanut kansaa hallintaan. Vasta Rudolf I Habsburgilainen kykeni päättämään sen vuonna 1273.


title: Orofernes

text: Orofernes II () oli Kappadokialainen usurpaattori. Hänen isänsä oli Ariarathes IV. Oroferneen veli Ariarathes V nousi Kappadokian kuninkaaksi noin vuonna 163 eaa. Ariarathes ei suostunut avioliittoon seleukidikuninkaan Demetrios I:n siskon Laodike V:n kanssa, minkä jälkeen Demetrios alkoi kannattaa Orofernestä, joka nousi kapinaan veljeään vastaan. Rooman senaatti määräsi veljekset jakamaan kuningaskunnan keskenään, mutta Pergamonin kuningas Attalos II auttoi Ariarathes V:a palaamaan valtaistuimelleen vuonna 158 eaa. Orofernes pakeni seleukidien luokse, mutta hänet vangittiin.


title: Palmukakadu

text: Palmukakadu "(Probosciger aterrimus)" on suurin kakadu ja Australian suurin papukaijalintu.


title: Palmukakadu

text: Täysikasvuinen palmukakadu on 50-63 cm pitkä ja painaa 910–1 200 grammaa. Se on väriltään mustanharmaa lukuun ottamatta poskella olevaa paljasta punaista laikkua. Palmukakadulla on komea ja suuri töyhtö. Punaisen kielen kärki on musta. Nokka on mustanharmaa, iiris tummanruskea ja koivet harmaat. Naaran ylänokka on vaatimattomampi kuin koiraan. Äänet ovat sointuvia vihellyksiä, varoitusääni on terävä kirkaisu.


title: Palmukakadu

text: Palmukakadua tavataan Uudessa-Guinessa ja muutamilla pienemmillä saarilla sekä Koillis-Australiassa. Sen elinympäristön laajuus on 100 000–1 000 000 neliökilometriä ja sen populaation koko on noin 30 000 yksilöä. Lajista tunnetaan kolme alalajia: "aterrimus", "goliath" ja "stenolophus".


title: Palmukakadu

text: Palmukakadut elävät alavien maiden savanneja reunustavilla sademetsien laitamilla 1 300 metrin korkeuteen asti.


title: Palmukakadu

text: Lisääntymiskausi on elokuusta tammikuuhun. Palmukakadun pesä on syvässä puunkolossa normaalisti avoimessa sademetsämaastossa. Pari voi käyttää samaa pesää peräkkäisinä vuosina. Palmukakadun yhden munan hautomisesta huolehtii naaras. Haudonta-aika on 30–35 päivää ja pesäpoikasaika on noin 80 päivää. Palmukakadun soidin on näyttävä; suurempi koiras tarttuu jalallaan keppiin ja alkaa hakata sillä puunrunkoa saaden aikaan voimakkaan äänen.


title: Palmukakadu

text: Palmukakadut syövät siemeniä, pähkinöitä, marjoja, hedelmiä ja silmuja.


title: Tulimyrsky (albumi)

text: Tulimyrsky on suomalaisen Moonsorrow-yhtyeen ensimmäinen EP-levy, joka julkaistiin 30. huhtikuuta 2008. Levyn kesto on yli tunnin, ja se sisältää yhden uuden kappaleen, kaksi cover-kappaletta ja kaksi uudelleenäänitettyä kappaletta yhtyeen ensimmäisiltä demoilta. Idea ”Tulimyrsky”-kappaleesta oli elänyt yhtyeen sisällä jo vuosia, mutta sitä ei ollut toteutettu, sillä se ei sopinut edellisten albumien teemoihin. Vaikka "Tulimyrsky" on EP:ksi varsin pitkä, sen nimeäminen EP:ksi oli yhtyeen mielestä soveliasta sen sisältäessä ainoastaan yhden kokonaan uuden kappaleen.


title: Tulimyrsky (albumi)

text: Levyllä esiintyy parhaiten näyttelijänä tunnettu Turkka Mastomäki tarinankertojana. Albumi nousi Suomen virallisen singlelistan sijalle 2.


title: Sortland

text: Sortland on kunta ja kaupunki Nordlandin läänissä Norjassa. Se sijaitsee Langøyan ja Hinnøyan saarilla Vesterålenin saaristossa Pohjois-Norjassa. Sortland erotettiin omaksi kunnakseen Hadselin kunnasta 1841. Tammikuussa 2013 tehdyn väestönlaskennan mukaan Sortlandin kunnassa oli 10 082 asukasta.


title: Sortland

text: Sortland on yksi Hurtigruten-laivareitin välisatamista.


title: Gary Cole

text: Gary Michael Cole (s. 20. syyskuuta 1956 Park Ridge, Illinois) on yhdysvaltalainen näyttelijä, joka tuli tunnetuksi televisiosarjasta "Keskiyön kutsu".


title: Gary Cole

text: Cole syntyi Park Ridgessä, Illinoisissa, jossa hän kävi Rolling Meadows High Schoolia. Tuolloin Cole kiinnostui näyttelemisestä ja esitti Ressua koulun näytelmässä "You’re A Good Man, Charlie Brown". Valmistumisen jälkeen hän siirtyi opiskelemaan Illinois State -yliopistoon teatteria.


title: Gary Cole

text: Cole aloitti näyttelijän uransa teatterinäyttelijänä Chicagossa ja esiintyi samalla myös New Yorkissa. Televisiossa hän esiintyi ensi kerran vuonna 1983 elokuvassa "Heart of Steel" ja vuotta myöhemmin elokuvassa "Murha vai painajainen". Sittemmin Cole tunnettaan useiden televisiosarjojen myötä, kun hän esitti pääosaa Emmy-palkitussa televisiosarjassa "Keskiyön kutsu" vuosina 1988–1991. Sarjan jälkeen Cole teki muutamia elokuvarooleja, kunnes vuosina 1995–1996 hän näytteli sheriffi Lucas Buckia televisiosarjassa "Piru irti". Vuonna 1999 Cole tuli tunnetuksi elokuvasta "Konttorirotat", jossa hän näytteli ärsyttävää pomoa Bill Lumberghia. Cole näytteli myös "West Wingissä" varapresidentti Bob Russellia. Hänellä oli myös rooli "Täydelliset naiset" -televisiosarjassa Katherine Mayfairin entisenä aviomiehenä Waynena vuonna 2008.


title: Gary Cole

text: Television ja elokuvien ohella Cole on lainannut ääntään eri animaatioihin, joista kenties merkittävin oli James Possible "Kim Possiblessa". Hän on myös ääninäytellyt "Family Guyssa" ja "Harvey Birdman, Attorney at Law" -animaation nimikkohahmoa.


title: Neil Aspinall

text: Neil Aspinall (13. lokakuuta 1941 Prestatyn, Britannia – 24. maaliskuuta 2008 New York, Yhdysvallat) oli brittiläinen musiikkituottaja. Aspinall oli Paul McCartneyn ja George Harrisonin lapsuudenystävä, ja hänestä tuli The Beatlesin kiertuemanageri.Lisäksi hän oli mm. Let it be -elokuvan tuottaja. Hän toimi myös Beatlesin perustaman Apple-levy-yhtiön johdossa aina vuoteen 2007 saakka.


title: Neil Aspinall

text: Aspinall kuoli 66-vuotiaana 24. maaliskuuta 2008 keuhkosyöpään.


title: Jyrki Karttunen

text: Jyrki Tuomas Karttunen ( s. 13. kesäkuuta 1969 Joensuu) on suomalainen tanssitaiteilija ja koreografi. Karttunen aloitti uransa vuonna 1989 Helsingin Kaupunginteatterin tanssiryhmässä tanssijana. Vuodesta 1993 alkaen hän toimi freelancer-tanssijana ja koreografina, sekä oli yksi Nomadi-tuotannon perustajajäsenistä. Vuonna 2008 aloitti toimintansa Karttunen Kollektiv, jonka taiteellisena johtajana hän toimii. Vuosina 2013-17 Karttunen toimi Helsingin Kaupunginteatterin tanssiryhmän eli Helsinki Dance Companyn taiteellisena johtajana ja vuodesta 2017 alkaen Helsingin Kaupunginteatterin pääkoreografina.1989–1993 Helsinki Dance Company


title: Threads of Life

text: Threads of Life on Shadows Fallin vuonna 2007 julkaistu albumi. Albumilta nousivat hiteiksi muun muassa "Redemption" ja "Burning The Lives".


title: Threads of Life

text: Albumi debytoi Yhdysvalloissa Billboard 200 -listan sijalla 46.


title: With You

text: With You on yhdysvaltalaisen R&B-laulaja Chris Brownin kolmas single hänen toiselta studioalbumiltaan Exclusivelta. With You piti kolmen viikon ajan hallussaan Billboard Hot 100 -listan viidettä sijaa.


title: Remington 700

text: Remington 700 on Remington Armsin vuodesta 1962 valmistama pulttilukkokiväärisarja.


title: Remington 700

text: Remington 700 on valmistettu useana eri mallina sekä siviili-, poliisi- että sotilaskäyttöön.


title: Remington 700

text: Model 700:n versioita siviilikäyttöön ovat muun muassa:700P:stä on kaksi normaaliversiota — tavallinen 700P ja 700P Light Tactical Rifle (LTR). Molemmat kiväärit tulevat Tactical Weapons System (TWS) -pakettina, jossa on kiikaritähtäin, haaratuki ja kuljetuslaukku.


title: Remington 700

text: Noin 90% Yhdysvaltojen poliisin tarkka-ampujakivääreistä pohjautuu Model 700:aan.


title: Remington 700

text: Yhdysvaltain maavoimien M24 Sniper Weapon System ja yhdysvaltain merijalkaväen M40-tarkkuuskiväärit ovat rakennettu Remington Model 700:n pohjalta.


title: Karttunen Kollektiv

text: Karttunen Kollektiv on vuonna 2008 perustettu nykytanssin ryhmittymä. Ryhmän taiteellisena johtajana toimii tanssija-koreografi Jyrki Karttunen.


title: Karttunen Kollektiv

text: Karttunen Kollektiv tuottaa yhden kantaesityksen vuodessa sekä kiertää repertoaariohjelmistolla koti- ja ulkomailla. Karttunen Kollektivin mukaan vain olemalla taiteessa mahdollisimman paikallinen ja henkilökohtainen, on mahdollista saavuttaa myös laajaa, aidosti kansainvälistä kiinnostavuutta.


title: Karttunen Kollektiv

text: Ryhmä lopetti toimintansa 2013 Jyrki Karttusen siirryttyä Helsingin Kaupunginteatterin ja Helsinki Dance Companyn palvelukseen.


title: Institute of Astronomy

text: Institute of Astronomy on suurin kolmesta Cambridgen yliopiston tähtitieteeseen keskittyvästä laitoksesta. Laitoksen tutkimusala on vaihtelevaa ja sisältää esimerkiksi tähtien, galaksien ja aktiivisten galaksien tutkimista.


title: Institute of Astronomy

text: Laitoksen historian voidaan katsoa alkavan vuodesta 1972, vaikkakin se sisältää myös joukon vanhempia ja siihen yhdistettyjä laitoksia: Nykyisistä jäsenistä merkittäviä ovat esimerkiksi: Laitoksen historiasta löytyy useita merkittäviä tieteilijöitä. Institute of Astronomyssä ja siihen yhdistetyissä laitoksissa ovat työskennelleet muun muassa:


title: Tupakka

text: Tupakka on tupakoiden kasvisukuun ("Nicotiana") kuuluvien kasvien kuivatuista lehdistä valmistettua nautintoainetta, jota käytetään polttamalla, puremalla, imemällä tai nuuskaamalla. Tupakka sisältää nikotiinia, joka käyttötavasta riippuen imeytyy verenkiertoon joko hengityselimissä, tai suun tai nenän limakalvoilta.


title: Tupakka

text: Tupakan käytöstä ja savun hengittämisestä voi aiheutua vakavia terveyshaittoja, kuten keuhko- ja hengitystietauteja ja kasvanut syöpään sairastumisen riski. Nikotiiniin voi kehittyä nopea riippuvuus.


title: Tupakka

text: Tupakkakasvit kasvatetaan yleensä siemenestä joka vuosi ja siirretään taimina pellolle. Tupakka vaatii lämpimän ilmaston ja rikkaan, läpäisevän maan. Tupakan lehdet poimitaan joko yksitellen kypsyttyään tai kaikki lehdet kerrallaan varren kanssa. Lehdet kuivataan, fermentoidaan ja kypsytetään, jotta ne saavat aromin ja hyvän tuoksun. Lehdet voidaan kuivata savulla, ilmastoidussa tilassa tai kuumien hormien vieressä. Kuivattu tupakka raastetaan, niputetaan ja pinotaan suljettuihin astioihin, joissa se fermentoidaan ja kypsytetään. Tupakka valmistetaan yleensä sekoituksena, ja siihen lisätään mausteita.


title: Tupakka

text: Savukkeisiin on lisätty ammoniakkia, joka kasvattaa nikotiinin määrää tupakoijan hengittämässä kaasussa. Reynolds alkoi Philip Morrisin Marlboro-savukkeita tutkittuaan 1970-luvulla myös lisätä ammoniakkia savukkeisiinsa ja vuoteen 1989 mennessä tupakanvalmistajat käyttivät 5000 tonnia ammoniakkia vuodessa.


title: Tupakka

text: Tupakointi on tupakasta valmistettujen tupakkatuotteiden käyttämistä niitä polttamalla ja savua hengittämällä. Yleisin tupakkatuote on savuke, muita ovat sikari, pikkusikari, piipputupakka. Lisäksi nuuskaa käytetään huulen alla. Muita tapoja ovat bidi sekä harvinaisina nenänuuska ja varsinainen purutupakka. Maailmassa arvioidaan olevan noin miljardi tupakoitsijaa.


title: Tupakka

text: Tupakoinnin keksivät intiaanit. Heillä tupakointi oli usein rituaalinomaista kuten myös virola, koka ja peyote eli meskaliinikaktus. Tupakkaa käytettiin pieninä annoksina piristeenä, ehkäisemään nälän tunnetta sekä kipulääkkeenä. Kristoffer Kolumbus teki matkansa Amerikkaan, minkä jälkeen tupakka levisi Eurooppaan 1500-luvulla, ensin Espanjan ja Portugalin satamakaupunkeihin. Aluksi tupakointia eli "savun juomista", kuten tuolloin sanottiin, pidettiin jonkinlaisena lähes kaikkiin vaivoihin auttavana ihmehoitona. Kirkon piirissä tupakointi tuomittiin sen pakanallisen alkuperän vuoksi. Kolmikymmenvuotinen sota aiheutti sen, että tupakointi Saksassa yleistyi. Kirjailija Hans Jacob von Grimmelshausen (1622–1676) oli ensimmäisiä tupakan vastustajia.


title: Tupakka

text: 1600-luvulla piipunpoltto oli suosittua, mutta muoti vaihtui nuuskaamiseen Ludvig XIV:n hovissa, ja englantilainen yläluokka omaksui nuuskan 1700-luvulla. Lääkärit olivat arvostelleet savun juomista, mutta nuuskaaminen sai heidän hyväksyntänsä. Nuuskarasioista tuli seurapiirien villitys, ja nuuskaan oli monia mausteita: sivetti, myski, neilikka, jasmiini, minttu, kumina, sinappi.


title: Tupakka

text: Nuuskasta tuli yläluokan, myös papiston huvi, ja piipun polttoa pidettiin rahvaanomaisena. Myös naiset nuuskasivat, ja se oli 1700-luvulla suosituin tapa käyttää tupakkaa. 1700-luvun lopulla ja 1800-luvulla muoti kuitenkin muuttui, kun sikarin poltto ja liitupiippu jälleen yleistyivät. Syy oli tapakulttuurissa. Nuuskaamista alettiin pitää sotkuisena tapana. Aikakauden tunnetuin tupakanvastustaja oli Johann Wolfgang von Goethe (1749–1832).


title: Tupakka

text: Savukkeet yleistyivät Ranskassa 1830-luvulla. Ne levisivät muualle Eurooppaan ja sisällissodan jälkeen (1861–1865) myös Yhdysvaltoihin. Savukkeiden suosioon vaikutti uusi tupakan kuivausmenetelmä "flue-cured", joka paransi makua.


title: Tupakka

text: Savukkeiden leviämistä etenkin Yhdysvalloissa edisti mainonta, jolla siirtolaisten ja köyhien huvista tehtiin houkutteleva. Savuke alettiin yhdistää nuoruuteen, vauhtiin, urheiluun, terveyteen ja muodikkuuteen. Vaikka Yhdysvalloissa naisten tupakointi yritettiin kieltää lailla, myös naisten tupakointi yleistyi.


title: Tupakka

text: 1600-luvun puolivälin Kiinassa saattoi saada kuolemantuomion tupakan myynnistä tai käytöstä.


title: Tupakka

text: Tupakan käyttö aiheuttaa nopeasti syntyvän ja voimakkaan fyysisen, sosiaalisen ja ennen kaikkea henkisen riippuvuuden. Terveyshaitoista merkittävimmät ovat tupakoinnin aiheuttamat keuhko- ja hengitystietaudit ja kasvanut syöpään sairastumisen riski. Tupakointi myös heikentää verenkiertoa sekä lyhentää elinikää. Ihoon tupakointi vaikuttaa sitä ennenaikaisesti vanhentaen ja sen kuntoa heikentäen.


title: Maanajo

text: Maanajossa siirretään maata paikasta toiseen. Maanajo on yleistä uudisrakentamisessa, jotta saataisiin maan pintakerros pois, tai ajetaan lisää maata jotta perustuskorkeutta voitaisiin nostaa. Maat ajetaan korotettaville tonteille tai kuntien maankaatopaikoille, joiden järjestäminen on kuntien velvollisuus.


title: Brian Fair

text: Brian Fair (6. joulukuuta 1976) on yhdysvaltalainen muusikko Massachusettsista, parhaiten hänet tunnetaan Shadows Fallin laulajana. Laulun lisäksi hän myös soittaa kitaraa ja rumpuja.


title: Brian Fair

text: Brian Fairin ensimmäinen yhtye Overcast aloitti elokuussa 1991. Fair oli hetken laulajana, Scott McCooe ja Pete Cortese soittivat kitaraa, Mike D'Antonio soitti bassoa, ja Jay Fitzgerald soitti rumpuja. Overcastin, "Bleed Into One", julkaistiin 1992. "Expectational Dilution", julkaistiin 1994. Heidän viimeinen albuminsa "Fight Ambition To Kill" julkaistiin 1997. Yhtye hajosi vuonna 1998.


title: Brian Fair

text: Thrash Metal, Death Metal, Metalcore, Space Rock


title: Löwchen

text: Pienileijonakoira ("Petit chien lion") eli Löwchen (FCI # 233) on ranskalainen koirarotu, joka kuuluu FCI ryhmään 9, seura- ja kääpiökoirat.


title: Löwchen

text: Löwchen on ikivanha rotu, joka on peräisin Välimeren maista, mutta rodun kotimaaksi on nimetty Ranska. Leijonaa jäljittelevä leikkaus on antanut rodulle sen alkuperäisen ranskalaisen nimen Petit Chien Lion, joka tarkoitaa pientä leijonakoiraa. Kuitenkin rodun saksalainen nimi löwchen (pieni leijona) on tunnetuin ja käytetyin eri puolilla maailmaa useissa eri kirjoitusasuissa.


title: Löwchen

text: Toisen maailmansodan jälkeen rotu oli vaarassa hävitä sukupuuttoon. Belgialainen Bennert alkoi rodun elvyttämisen ja loi pohjan modernille ja suunnitelmalliselle jalostustyölle. Bennert möi useita koiria Saksaan Hans Rickertille, jonka koirien nimet näkyvät nykyisin jokaisen löwchenin sukutaulusta. Varsinaista alkuperäistä ranskalaista löwchenkantaa ei ole, vaan kaikki sikäläiset löwchenit polveutuvat nykyisin pääasiassa saksalaisista tuontikoirista. Ranskan rotuyhdistys perustettiin vuonna 1947.


title: Löwchen

text:
Rakenteeltaan löwchenin tulisi olla hyvin tasapainoinen, missään suhteessa liioittelematon, täyteläinen, hyvin kehittynyt ja lihaksikas pieni koira. Se ei missään nimessa antaa liian voimakasta tai raskasta vaikutelmaa, muttei myöskään litteää, kapeaa tai ilmavaa kuvaa. Kokonaisvaikutelman tulee olla tyylikäs, harmoninen ja toimiva kokonaisuus. Löwchen on kääpiökoira, joka on fyysisesti hieman isompi kuin monet muut kääpiökoirarodut.
Karva on pitkää ja aaltoilevaa, ei kiharaa eikä liian sileää. Kaikki värit sallitaan. Turkki leikataan perinteiseen leijonaleikkaukseen, jossa koiran takapää, pieni osa etujaloista ja tassut ajetaan koneella paljaaksi, jättäen tupsut jalkoihin ja hännänpäähän. Pään karvoja ei tule leikata. Löwchenin tulisi näyttää mahdollisimman luonnolliselta. Turkin pitkäksi jätettyyn osaan ei saa koskea saksilla, eikä karvaa ei saa leikata muotoon toisin kuin esimerkiksi villakoirilla.


title: Löwchen

text: Löwchenillä tulee olla leveä kallo, lyhyt kuono ja tumma pigmentti. Silmien tulee olla tummat, suuret, pyöreät ja ilmeikkäät. Runko on hieman korkeutta pidempi, ja koiran tulisi antaa neliömäinen vaikutelma. Luusto on vahva. Häntä kaartuu selän päälle koiran liikkuessa. Säkäkorkeuden tulisi olla 26–32 cm ± 1 cm. Rotu on perusterve ja pitkäikäinen.


title: Löwchen

text: Löwchen on luottavainen pieni koira. Se on itsenäinen ajattelija ja ongelmanratkaisija. Löwchen on kärsivällinen ja innokas seuralainen, joka hyvin sosiaalistettuna voi ottaa mukaan minne tahansa.


title: Löwchen

text: Tyypillinen löwchen on utelias ja haluaa aina olla mukana siellä missä tapahtuu. Rodulle tyypillistä on iloisuus ja vilkkaus. Löwchen on uskollinen omistajalleen. Rotu on nopea oppimaan, mutta kaipaa määrätietoisuutta ja vaihtelevuutta koulutuksessa.


title: Löwchen

text: Löwchen on erinomainen perhekoira, josta usein tulee perheen keskipiste ja pelleilijä. Pienestä koostaan huolimatta se on vankka ja aina valmis pitkillekin kävelyretkille omistajansa kanssa. Se soveltuu nopeasti oppivana ja huomiosta pitävänä erityisesti agilityyn tai koiratanssiin.


title: Löwchen

text: Löwchen on ranskalainen rotu, joka toisen maailman sodan jälkeen oli vaarassa kuolla sukupuuttoon. Se mainittiin vielä niinkin myöhään kun vuonna 1969 Guinnessin ennätystenkirjassa maailman harvinaisimpana koirarotuna noin 40 rodun edustajalla, joista noin puolet oli Saksassa ja toinen puoli levittynyt ympäri Eurooppaa.


title: Löwchen

text: Vasta kun englantilaisten kiinnostus rotuun heräsi 70-luvun alkupuolella rotu nousi suuremman joukon tietoisuuteen. Siitä ei kuitenkaan koskaan ole tullut muotirotua. Muutamat vannoutuneet rodun kasvattajat tekivät paljon töitä rodun hyväksi ja sen esiintuomiseksi. Pääosin englantilaiset koirat ovat luoneet myös pohjan pohjoismaalaisille kannoille, jotka ovat nykyisin laadultaan maailman huippuluokkaa, jonka huomaa esimerkiksi kun katsoo suurten arvonäyttelyitten tittelivoittajaluetteloa.


title: Löwchen

text: Löwchen on onnistunut säilyttämään viehätyksensä kautta vuosisatojen. 1600- ja 1700-luvuilta peräisin olevissa maalauksissa esiintyvät pienet koirat leijonaleikkauksineen varsin yhdennäköisiä nykylöwchenien kanssa. Esimerkiksi Francisco Goyan (1743–1828) teoksissa on tämänkaltaisia koiria.


title: Löwchen

text: Löwchenin perinteisen leijonaleikkauksen alkuperää ei tunneta. Pieniä koiria tiedetään käytetyn kylmissä linnoissa kuumavesipullojen tapaan, ja leijonaleikkauksen löytynee näin ollen hygieninen syy. Toinen mahdollisuus on, että leikkaus on ainoastaan jäljitellyt voimakkaan symbolisen leijonan ulkonäköä.


title: Löwchen

text: Ensimmäiset löwchenit Suomeen tuotiin Englannista vuonna 1974. Muutama kasvattaja kiinnostui rodusta ja rodun eläinmäärä alkoi hitaasti kasvaa. Rotu vakiinnutti asemansa 70-luvun loppuun mennessä. Vuosikymmenen vaihde toi mukanaan uusia kasvattajia, samanaikaisesti osa vanhoista kasvattajista siirtyi pois kuvioista. Jalostusmateriaalia lisättiin tuomalla koiria Englannista ja astuttamalla narttuja sekä Ruotsissa että Norjassa.


title: Löwchen

text: 80-luvulla neljä kasvattajaa työskenteli rodun kehityksen eteen, ja työ tuotti tulosta. 80-luvun loppu oli suomalaisten löwcheneiden kultakausi. Lukuisat eri koirat sijoittuivat ja voittivat näyttelyissä.


title: Löwchen

text: 90-luvun alussa löwchenien rekisteröinnit nousivat muiden rotujen rekisteröintien myötä. Uusia koiria tuotiin eniten Belgiasta. Löwcheneitä tuotiin myös muun muassa Englannista ja jalostuskäyttöä varten myös vuokrattiin uroksia muun muassa Belgiasta ja Hollannista. Suomesta lainattiin uroksia jalostukseen useisiin Euroopan maihin kuten Saksaan, Hollantiin ja Tanskaan.


title: Löwchen

text: 2000-luku on tuonut mukanaan uusia nuoria kasvattajia ja Suomeen tuodaan yhä jalostusmateriaalia niin Britanniasta, Yhdysvalloista, Keski-Euroopasta kuin pohjoismaistakin. Suomalaisten löwcheneitten taso on maailmalla tunnettu ja Suomesta viedäänkin koiria ympäri maailmaa.


title: Löwchen

text: Löwcheniin on aikain saatossa sekoittunut hyvin paljon erityyppisiä koiria, mutta sen yleinen olemus on säilynyt siitä huolimatta lähes muuttumattomana. Terve liioittelematon rakenne, voima, sitkeys ja jäntevyys, sekä avoin iloinen ja kekseliäs luonne ovat olleet sen selviytymisen elinehto. Näitä ominaisuuksia Löwchenin tulisi ilmentää tänäkin päivänä.


title: Anambra

text: Anambra on yksi Nigerian 36 osavaltiosta. Se sijaitsee maan eteläosassa. Anambran pinta-ala on 4 844 neliökilometriä. Vuoden 2006 väestönlaskennan alustavien tulosten mukaan Anambrassa oli 4 182 032 asukasta. Anambra on siis yksi Nigerian tiheimmin asuituista osavaltioista. Suurin etninen ryhmä on igbot.


title: Anambra

text: Anambran pääkaupunki on Awka. Toinen suuri kaupunki on Onitshan jokisatama Niger-joen varrella.


title: Riku Immonen

text: Riku Immonen (s. 5. elokuuta 1972 Helsinki) on suomalainen tanssija ja koreografi.


title: Riku Immonen

text: Immonen on toiminut tanssijana jo kahdenkymmenen vuoden ajan. Tänä aikana hän on tanssinut yli neljässäkymmenessä nykytanssiteoksessa sekä noin kahdessakymmenessä teatteri-, musikaali- tai oopperaproduktiossa. Immonen on myös yksi vuonna 2002 perustetun Tanssiryhmä Täpinän perustajajäsenistä.


title: Riku Immonen

text: Marraskuussa 2013 Immonen palkittiin 15 000 euron arvoisella lastenkulttuurin valtionpalkinnolla. Palkintoperusteissa Immosen vahvuutena pidettiin hänen taitoaan käyttää laajaa tanssintuntemustaan hyväksi lapsille suunnatuissa esityksissä.


title: Valeakaasia

text: Valeakaasia eli valkovaleakaasia ("Robinia pseudoacacia") on puuvartinen kasvi hernekasvien heimossa. Se on alkujaan lähtöisin Yhdysvaltojen itäosista, mutta sitä on istutettu myös muualle lauhkeaan Pohjois-Amerikkaan, Eurooppaan ja Aasiaan.


title: Valeakaasia

text: Valeakaasia on keskikokoinen lehtipuu, joka voi kasvaa hyvällä alustalla 30 metriä korkeaksi. Normaalisti puiden korkeus jää 12–18 metriin. Kaarna on paksua, ja se on syvillä uurteilla. Valeakaasialla on lyhyt runko, joka haarautuu melko nopeasti oksiksi. Aikuiset puut ovat tummanharmaita tai ruskeahkoja.


title: Valeakaasia

text: Valeakaasian tummanvihreät lehdet ovat keskimäärin 30 senttimetriä pitkiä ja niissä on myös pienempiä ovaalinmuotoisia lehdyköitä. Syksyisin lehdet kuivuvat ja muuttuvat ruskeiksi ennen kuin putoavat.


title: Valeakaasia

text: Kasvin kukat puhkeavat keväällä. Kermanvalkeat kukat ovat keskittyneet 20 senttimetriä pitkiin terttuihin. Näihin tulee syksyllä 10 senttimetriä pitkiä hedelmiä, jotka muistuttavat litteitä herneenpalkoja.


title: Valeakaasia

text: Valeakaasian alkuperäinen levinneisyysalue kattoi itäisen osan Yhdysvaltoja. Sitä on kuitenkin istutettu kaikkialle Yhdysvaltoihin. Lisäksi sitä on istutettu myös paikoin Euroopassa ja Aasiassa.


title: Valeakaasia

text: Valeakaasia kasvaa monissa erilaisissa ympäristöissä. Parhaiten se viihtyy hedelmällisessä ja kosteassa kalkkikivijohdannaisessa maastossa. Valeakaasiat eivät viihdy erityisen kuivilla tai märillä alueilla, vaikka kestävätkin jonkun verran tulvimista. Maaperän happamuus voi vaihdella pH-arvojen 4,6 ja 8,2 välillä.


title: Valeakaasia

text: Appalakien kosteilla itärinteillä valeakaasioita kasvaa alle 1 040 metrissä, mutta Great Smoky Mountains -vuoriston rinteillä valeakaasioita tapaa 1 620 metrissä asti.


title: Persian valtakunnan 2500-vuotisjuhla

text: Persian valtakunnan 2500-vuotisjuhla () järjestettiin Persian valtakunnan perustajan Kyyros II Suuren kunniaksi 12.–16. lokakuuta 1971.


title: Persian valtakunnan 2500-vuotisjuhla

text: Juhlalla haluttiin osoittaa, että Iran on paitsi 2500 vuotta vanha sivistyskulttuuri myös šaahi Mohammad Reza Pahlavin johtama teollistunut ja nykyaikainen yhteiskunta.


title: Persian valtakunnan 2500-vuotisjuhla

text: Juhlien järjestely kesti yli vuosikymmenen. Kyyros II Suuren savisylinteri oli juhlien pääsymboli. Juhlien päätapahtumapaikka oli Persepoliin muinaiskaupunki lähellä Šīrāzia, joten alueen infrastruktuuria, kuten Širazin kansainvälistä lentoasemaa, oli parannettava ja rakennettava Persepoliiseen johtava moottoritie.


title: Persian valtakunnan 2500-vuotisjuhla

text: Juhliin kutsutut valtiovieraat majoitettiin Šīrāziin ja varsinainen juhla järjestettiin Persepoliissa, jonne rakennettiin valtava telttakylä. Persepoliin alue oli raivattava skorpioneista, käärmeistä ja muista matelijoista. Muut tapahtumapaikat olivat Pasargadaissa sijaitseva Kyyros II Suuren hautamausoleumi ja Teheran.


title: Persian valtakunnan 2500-vuotisjuhla

text: Telttakylän suunnitteli sveitsiläinen insinööriyritys Jansen AG 160 eekkerin laajuiselle alueelle. 50 telttaa, jotka oli sisustettu perinteiseen iranilaisen tyyliin, asetettiin tähden muotoiseen kuvioon. Persepoliin alueelle tehtiin myös perinteinen iranilainen puutarha, jonne kasvatettiin kymmeniätuhansia kasveja ja puita keskelle autiomaata. Taimet ja muut kasvit lennätettiin Ranskasta. Juhlien catering-palvelun suoritti kuuluisa pariisilainen ravintola Maxim's de Paris, joka joutui sulkemaan Pariisin-ravintolansa kahdeksi viikoksi, jotta ruoat ja juomat saatiin valmiiksi juhlien alkaessa. 250 punaista Mercedes-Benz-limusiinia käytettiin kuljettamaan vieraita Širazin lentoasemalta Persepoliiseen ja takaisin. Illallisastiat olivat ranskalaista Limoges-posliinia.


title: Persian valtakunnan 2500-vuotisjuhla

text: Juhlat alkoivat 12. lokakuuta 1971, kun šaahi Mohammad Reza Pahlavi ja šaahitar Farah Pahlavi osoittivat kunniaa Kyyros II Suuren mausoleumissa Pasargadaessa. Šaahi piti puheen Kyyros Suuren haudalla ja ylisti muinaista hallitsijaa. Tapahtumien pääsymboli oli Kyyros II Suuren savisylinteri, johon hän oli kirjannut maailman ensimmäisen uskonnonvapaus- ja ihmisoikeustunnustuksen.


title: Persian valtakunnan 2500-vuotisjuhla

text: Seuraavana päivänä šaahi ja tämän vaimo ottivat vastaan valtiovieraita Širazin lentoasemalla.


title: Persian valtakunnan 2500-vuotisjuhla

text: Lokakuun 14. päivän iltana järjestettiin suuri gaalaillallinen šaahin puolison Farah Pahlavin syntymäpäivän kunniaksi. Kuusikymmentä kuninkaallista ja valtionpäämiestä kokoontuivat suuren serpentiinipöydän äärelle, jossa tarjoiltiin illallinen.Viisi ja puoli tuntia kestänyt illallinen oli maailman suurin ja pisin nykyhistoriassa, ja se pääsi Guinnessin ennätysten kirjaan. Juhla huipentui valtavaan valoshow'hun, jota säesti Iannis Xenakisin elektroninen musiikkiteos "Persepolis".


title: Persian valtakunnan 2500-vuotisjuhla

text: Seuraavana päivänä alkoi suuri paraati, jossa Iranin keisarillisen armeijan 1 724 sotilasta marssivat erilaisissa univormuissa esittiväen Iranin koko kahden ja puolen vuosituhannen historian.


title: Persian valtakunnan 2500-vuotisjuhla

text: Sen jälkeen vieraille järjestettiin persialainen ilta. Tarjolla oli juomaa ja ruokaa, kaikki paikallista persialaista. Musiikki oli perinteistä persialaista. Šaahi itse ei istunut vakiopaikallaan keskellä, vaan liikkui ympäri salia seurustellen vieraidensa kanssa.


title: Persian valtakunnan 2500-vuotisjuhla

text: Šaahi ja hänen vieraansa lähtivät seuraavana päivänä lentokoneella kohti Teherania, jossa šaahi kävi kunnioittamassa edellisen šaahin, isänsä Reza Pahlavin, muistoja tämän mauseleumissa. Illalla šaahi avasi Shahyad-tornin, joka oli tapahtuman muistomerkki. Tornissa on myös Persian historiallinen museo. Avajaiset päättyivät ilotulitukseen ja valoshow’hun.


title: Persian valtakunnan 2500-vuotisjuhla

text: Viimeisenä päivänä Teheranin urheilustadionille saapui yli 100 000 ihmistä mukaan lukien šaahin vieraat. Šaahi piti puheen, jonka jälkeen alkoi ohjelma, jossa esiteltiin nyky-Iranin teollisuutta, teknologiaa, kulttuuria, tiedettä ja koulutusta. Iranin armeija marssi ja esitteli uusia sotilaskalustoa. Koko esitys kesti iltaan asti.


title: Persian valtakunnan 2500-vuotisjuhla

text: Juhlien lopulla šaahi otti vastaan uskonnollisia johtajia, jotka toivoivat suvaitsevaisuutta ja vuoropuhelua eri uskontojen välillä, olivatpa he muslimeja, hinduja, kristittyjä, juutalaisia tai buddhalaisia. Bahaiuskonnon edustajia ei ollut kutsuttu, sillä islamilaiset johtajat eivät tunnustaneet sitä uskonnoksi.


title: Persian valtakunnan 2500-vuotisjuhla

text: Ennen lähtöään vieraat jättivät kiitosadressin omilla äidinkielillään.


title: Persian valtakunnan 2500-vuotisjuhla

text: Turvallisuuteen kiinnitettiin suurta huomiota. Juhlien päätapahtumapaikka Persepolis eristettiin ja vartiointi oli tarkkaa. Turvallisuuspoliisi SAVAK hoiti kaikki turvallisuusasiat.


title: Persian valtakunnan 2500-vuotisjuhla

text: Šaahi oli kutsunut 44 valtionpäämiestä juhliin. Lisäksi vieraslistassa oli suurlähettiläitä, elinkeinoelämän edustajia ja kulttuurihenkilöitä.


title: Persian valtakunnan 2500-vuotisjuhla

text:
Englannin kuningatar Elisabet II ei saapunut juhliin. Häntä edustivat Prinssi Philip, Edinburghin herttua ja prinsessa Anne. Myöskään Yhdysvaltain presidentti Richard Nixon ei tullut juhliin, vaan häntä edusti varapresidentti Spiro Agnew. Lisäksi kutsutuista saapumatta jättivät Ranskan presidentti Georges Pompidou (edusti pääministeri Jacques Chaban-Delmas), Ruotsin kuningas Kustaa VI Aadolf (edusti kruununprinssi Kaarle Kustaa) ja Espanjan hallitsija Francisco Franco (edusti prinssi Juan Carlos), Filippiinien presidentti Ferdinand Marcos (edusti puoliso Imelda Marcos).
Persian valtakunnan 2500-vuotisjuhla oli 1900-luvun suurimpia yhteiskunnallisia tapahtumia, ja siihen saapui monia kuninkaallisia ja valtionpäämiehiä. Juhlaa arvosteltiin kalliiksi. Monet sanoivat, että raha olisi ollut parempi sijoittaa esimerkiksi yhteiskunnan palveluiden kehittämiseen. Arvostelun takana olivat länsimainen media sekä ajatollah Khomeini.


title: Persian valtakunnan 2500-vuotisjuhla

text: Koko juhla maksoi yhteensä 200 miljoonaa Yhdysvaltain dollaria, vaikka Iranin valtionvarainministeriö oli laskenut sen maksavan vain 17 miljoonaa dollaria. Juhlien tukijat sanoivat, että juhlien jälkeen šaahi avasi 3 200 uutta koulua ja sairaalaa ja myös Iranin infrastruktuuria parannettiin, mikä työllisti monia ihmisiä.


title: Persian valtakunnan 2500-vuotisjuhla

text: Kaikki juhlien päätapahtumat lähetettiin televisiossa ja radiossa ympäri maailmaa. Šīrāzissa oli myös joukko kansainvälisiä journalisteja, jotka kirjoittivat koko juhlasta reportaaseja maailmalle.


title: Persian valtakunnan 2500-vuotisjuhla

text: Persian valtakunnan 2500-vuotisjuhlasta sanottua:


title: Hintertux

text: Hintertux on jäätikkö, jonka nimi tulee pienestä kylästä jäätikön juurella. Hintertux sijaitsee Zillertalin laaksossa Tirolissa, Itävallassa. Jäätikön korkein kohta on 3476 metriä merenpinnan yläpuolella.


title: Hintertux

text:
Hintertux tarjoaa ympäri vuoden mahdollisuuden lasketteluun.
Korkein hissi vie 3250 metrin korkeuteen. Kesällä hiihtoalue alkaa 2 600 metrin korkeudesta. Hintertux on osa laajaa Zillertalin hiihtoaluetta, missä hoidettuja rinteitä on 245 kilometriä. Myös alempana laaksossa sijaitsevasta Mayrhofenista pääsee mäkeen.


title: Hintertux

text: Suomalainen alppihiihtäjä Sara Mustonen kuoli Hintertuxilla vuonna 1979.


title: United European Car Carriers

text: United European Car Carriers (UECC) on norjalainen merikuljetusyritys. Yrityksen päätoimistot sijaitsevat Norjan Grimstadissa ja Oslossa. Lisäksi yrityksellä on toimistot muun muassa Lontoossa, Hampurissa, Pariisissa, Madridissa ja Pireuksessa. Henkilökuntaa UECC:lla on 800. United European Car Carriers kuljettaa vuodessa yli 2,2 miljoonaa autoa ja ro-ro-yksikköä 28 aluksellaan.


title: United European Car Carriers

text: United European Car Carriers omistaa osia japanilaisesta Nippon Yusen Kabushiki Kaishasta (NYK) ja ruotsalaisesta Wallenius Linesista.


title: Hack and slash

text: Hack and slash tarkoittaa tietokoneroolipelien pelityyppiä tai pelitapaa. Kummassakin tapauksessa kyseessä on pelaaminen, joka perustuu vihollisten tappamiseen lähitaistelussa, eikä niinkään juonen käänteisiin tai hahmonkehitykseen. Termi on lähtöisin laudalla pelattavista roolipeleistä.


title: Hack and slash

text: Tunnettuja esimerkkejä hack and slash -tyyppisistä peleistä ovat "Diablo"-sarja ja "Dungeon Siege". Myös monet mudit, erityisesti LPMud- ja DikuMUD-lajityyppien edustajat, ovat usein hyvin hack and slash -henkisiä.


title: Hack and slash

text: Konsoleilla ja tietokoneilla tunnetuimmat hack and slash -pelit ovat Devil May Cry-sarja, jota myös pidetään tyylin tiennäyttäjänä ja edelläkävijänä, Dynasty Warriors-sarja, God of War-sarja ja Bayonetta-sarja.


title: Länsi-Suomen Rukoilevaisten Yhdistys

text: Länsi-Suomen Rukoilevaisten Yhdistys on toinen rukoilevaisherätyksen herätysliikkeistä, joka edustaa Varsinais-Suomen 1700-luvun jälkipuoliskon pietististen kansanherätysten perintöä. Sen ydinalue on Länsi-Suomessa Porin ja Rauman ympäristön maaseutu.


title: Länsi-Suomen Rukoilevaisten Yhdistys

text: Rukoilevaisuus on yksi viidestä Suomen kirkon sisällä vaikuttavasta herätysliikkeestä. Se on syntynyt 1700-luvulla kalantilaisen nuoren tytön, Liisa Eerikintyttären vuonna 1756 kokeman voimakkaan herätyksen seurauksena. Hän oli lampaita paimentaessaan lukenut Arthur Dentin kirjaa "Totisen kääntymisen harjoitus" ja joutunut syvän järkytyksen valtaan. Hänelle paljastui oma syntisyys ja iankaikkisen kadotuksen hirmuisuus. Tunnonvaivoihinsa hän löysi lohdutuksen ainoastaan evankeliumin ihanasta lupauksesta, että Jumala on kaikille katuvaisille armollinen ja laupias Kristuksen ristintyön tähden. Liisa kertoi herätyksestään muillekin ja pian Kalannissa syntyi hengellinen herätys, joka levisi koko Varsinais-Suomen ja Satakunnan alueelle. Rukoilevaisuuden johtoon kohosi melko pian Nousiaisten kirkkoherra Abraham Achrenius ja myöhemmin hänen poikansa Antti Achrenius.


title: Länsi-Suomen Rukoilevaisten Yhdistys

text: 1800-luvun alkuun mennessä oli 1700-luvulla alkanut herätys pääosin taantunut. Tuohon aikaan ilmeni eri puolilla maata paikallisia hurmoksellisia herätyksiä, ja vuosina 1817–1829 vaikutti niin sanottu hyppyherätys Satakunnan ja Vakka-Suomen alueella. Tämän ja varhemman herätyksen pohjalta muodostui nykyinen rukoilevaisuus. Hurmoksellisten piirteiden lisäksi korostettiin rukousta ja aktiivista parannuksen tekoa. 1870-luvulla liike joutui kilpailemaan kannatuksesta evankelisuuden kanssa sen levittyä rukoilevaisuuden kannatusalueille. Tässä kohtaamisessa rukoilevaisuuden tietoisuus oman uskontulkintansa omaleimaisuudesta terävöityi. 1800-luvun lopulta alkaen tuli ongelmaksi myös suhtautuminen uusiin kirkollisiin kirjoihin. Rukoilevaiset eivät hyväksyneet uutta virsikirjaa, kirkkokäsikirjaa tai raamatunkäännöstä vaan käyttivät edelleen siihen asti käytössä olleita vuoden 1701 virsikirjaa, vuoden 1776 Raamattua ja vuoden 1693 kirkkokäsikirjaa. Tämä aiheutti osittaista vetäytymistä kirkon aktiivisesta jumalanpalveluselämästä omien seurojen puitteisiin. 1900-luvulla liike alkoi organisoitua alkamalla pitää yhteisiä herännäisjuhlia vuodesta 1906. Vuonna 1911 perustettiin oma lehti, Länsi-Suomen Herännäislehti ja 1926 perustettiin Eurajoen kristillinen opisto. Yhdistykseksi liike organisoitui vuonna 1941.


title: Länsi-Suomen Rukoilevaisten Yhdistys

text: 1984 rukoilevaisuus jakaantui kahtia, Suomen rukoilevaisen kansan yhdistykseksi ja Länsi-Suomen Rukoilevaisten Yhdistykseksi. Suurimpana syynä jakaantumiselle oli yhdistysten erilainen suhtautuminen kirkollisiin uudistuksiin. Länsi-Suomen Rukoilevaisten Yhdistys halusi säilyttää rukoilevaisuudelle ominaiset tunnusmerkit (polvirukous, vanhojen veisuu- ja saarnakirjojen käyttö) sekä pitäytyä naispappeuden vastaisella kannalla, mitä yhdistys perusteli Raamatulla. Suomen Rukoilevaisen Kansan Yhdistys taas halusi uudistaa liikettä (esimerkiksi hyväksymällä naispappeuden) rukoilevaisuudelle tunnusomaisten piirteiden jäädessä osittain pois. Länsi-Suomen Rukoilevaisten Yhdistykselle jäi jo vuonna 1911 perustettu Länsi-Suomen Herännäislehti, kun taas Suomen rukoilevaisen kansan yhdistykselle jäi Eurajoen kansanopisto, rukoilevaisuuden perinteikäs keskus.


title: Länsi-Suomen Rukoilevaisten Yhdistys

text: Herätysliikkeenä Länsi-Suomen Rukoilevaisten Yhdistys edustaa Varsinais-Suomen 1700-luvun jälkipuoliskon pietististen kansanherätysten perintöä. Sen ydinalue on Länsi-Suomessa Porin ja Rauman ympäristön maaseutu. Liikkeelle on tyypillistä polvirukous seurojen aikana sekä vanhojen laulu- ja saarnakirjojen käyttö. Seurapuheet ovat toisinaan pitkiä ja ammentavat sisältönsä vanhasta hartauskirjallisuudesta. Julistus on juurevaa herätys- ja parannussaarnaa, jossa kuulijoita muistutetaan syntiturmeluksen syvyydestä ja rohkaistaan omistamaan Kristuksen hankkima lahjavanhurskaus. Lisäksi kuulijoiden mieliin kerrataan armonjärjestystä. Jumalanpalvelukset pidetään vanhan 1600-luvun lopulta peräisin olevan kirkkokäsikirjan mukaan ja virret veisataan vuoden 1701 virsikirjasta. Seuroissa lauletaan myös vanhoja "Siionin virsiä" sekä laulukokoelmaa "Halullisten Sielujen hengelliset laulut". Myös vuoden 1776 raamatunkäännös, Biblia, on ahkerassa käytössä. Lisäksi kotikäytössä on Svebiliuksen katekismus, joka on Lutherin Vähä katekismus piispa Olaus Svebiliuksen selittämänä, sekä vaihtelevassa määrin myös luterilais-pietististä hartauskirjallisuutta, kuten esimerkiksi Lutheria, Arndtia ja Scriveriä.


title: Länsi-Suomen Rukoilevaisten Yhdistys

text: Nykyään Länsi-Suomen Rukoilevaisten Yhdistys edustaa oman kuvauksensa mukaan vireää ja elinvoimaista herätysliikettä, joka on laajentanut toimintaansa voimakkaasti. Vuonna 1996 perustettiin oma osa-aikainen papin virka vastaamaan liikkeen hengellisestä työstä. Saman vuoden syksyllä aloitettiin Keniassa luterilaisten Tunnustuskirjojen kääntäminen suahiliksi. Yhteistyökumppanina toimii vastaaviin hankkeisiin eri maissa erikoistunut amerikkalainen järjestö Lutheran Heritage Foundation. Länsi-Suomen Rukoilevaisten Yhdistys on myös voimakkaasti mukana Kenian maasai-alueilla sekä Saksan muslimien parissa tehtävässä lähetystyössä. Lähetykselle suunnatut varat ohjataan kohteisiinsa erillisen lähetysrahaston kautta. Kotimaassa vanhan käsikirjan mukaisia ehtoollisjumalanpalveluksia ja seuroja järjestetään eri puolilla Länsi-Suomea osin yhteistyössä paikallisseurakuntien kanssa. Uraauurtavasta kustannustoiminnasta mainittakoon esimerkkinä vuosisatoja käytössä olleiden kansankoraalien kerääminen ja julkaiseminen ("Siionin Virret ja Halullisten Sielujen Hengelliset Laulut"), jota voidaan syystä pitää myös varsinaisena kulttuuritekona, sekä v. 1701 virsikirjan nuottipainoksen julkaiseminen ("V. 1701 Virsikirjan Nuotit Rukoilevaisten tapaan"). Kuukausittain ilmestyvä "Länsi-Suomen Herännäislehti" toimii rukoilevaisten pää-äänenkannattajana. Lehden päätoimittajana toimii pastori Timo Laato.


title: Länsi-Suomen Rukoilevaisten Yhdistys

text: Länsi-Suomen Rukoilevaisten Yhdistyksen järjestää vuosittain oman rippileirin. Nuorteniltoja järjestetään 2–3 viikon välein rukoilevaisperheiden kodeissa tai paikallisten seurakuntien tiloissa. Perinteeksi ovat muodostuneet vuosittaiset nuorten järjestämät lastenleirit, puuhapäivät ja lähetysmyyjäiset. Lisäksi nuoret ovat järjestäneet muun muassa äitien hemmottelupäivän, säilömistalkoita ja vastanneet vuosittaisten kesäseurojen ruokailun järjestämisestä. Lähetysmyyjäisistä saamillaan varoilla nuoret lähettävät keskuudestaan talkoolaisia lyhyille työjaksoille (1–3 kk.) Keniaan, ostavat lääkkeitä lähetyskentille ja tukevat lähetystyöntekijöitä jne. Nuorten piirissä toimii myös vanhan virren veisuuseen erikoistunut kuoro, joka on julkaissut kolme äänitettä ("Ah suloisin mun Vapahtajain", "Sun tykös turvaan Jumalan" ja "Jouluvirsi veisatkaam"). Nuorten toiminnassa pidetään tärkeänä, etteivät nuoret lokeroidu omaksi osastokseen, vaan osallistuvat nuorteniltojen lisäksi myös seuroihin ja vanhan käsikirjan mukaisiin jumalanpalveluksiin.


title: Länsi-Suomen Rukoilevaisten Yhdistys

text: Kesäseurat ovat Länsi-Suomen Rukoilevaisten yhdistyksen vuotuinen kesäjuhla. Vuonna 1997 Kesäseurat olivat Kankaanpäässä, 1998 Laitilassa, 2000 Raumalla, 2001 Nakkilassa, 2003 Lapissa, 2004 Kalannissa, 2005 Kiukaisissa, 2006 Noormarkussa, 2007 Eurassa, jolloin juhlavieraita oli noin 700-800, 2008 Eurajoella, 2009 Pomarkussa, 2010 Laitilassa sekä vuonna 2011 Rauman Lapissa, jolloin juhlavieraita oli noin 700. Vuoden 2012 kesäseurat olivat Luvialla, vuoden 2013 Kokemäellä, vuoden 2014 Harjavallassa, vuoden 2015 Huittisissa, vuoden 2016 Nakkilassa ja vuoden 2017 kesäseurat pidettiin Kiukaisissa.


title: Kukkahattutäti

text: Kukkahattutäti on pilkkanimi, jolla viitataan henkilöön – usein naispuoliseen – joka pilkkaajan mielestä osallistuu julkiseen keskusteluun jakelemalla muille moralistisia, yleensä naiiveja neuvoja. Nimitys kukkahattutäti juontuu moraalia tiukasti vartioivien entisajan amerikkalaisten hienostorouvien päähinetyylistä.


title: Kukkahattutäti

text: Toimittaja Saska Saarikosken mukaan kukkahattutädillä ”tarkoitetaan hyväntahtoisen hölmöä naista (tai joskus miestäkin), joka opettaa muille, miten tulee elää”. Esimerkkeinä kukkahattutädeiksi nimitellyistä hän mainitsee Tarja Halosen ja Astrid Thorsin. Toimittaja Ilkka Mattilan mukaan kukkahattutädeiksi kutsutaan verkkokeskusteluissa muun muassa rasististen purkausten arvostelijoita, eläinsuojelijoita, joukkoliikenteen kannattajia sekä yleisesti sosiaalialan työntekijöitä. Helmikuussa 2011 jääkiekkoseura KooKoon päävalmentaja Ismo Lehkonen sai lyhyen toimitsijakiellon nimitettyään Mestiksen vastaavia päättäjiä kukkahattutädeiksi. Paleface kutsuu itseään Luova tuho -albumillaan itseironisesti ”kukkahattudädiksi”.


title: Juha-Pekka Raeste

text: Juha-Pekka Raeste (s. 4. tammikuuta 1962) on suomalainen toimittaja, joka on näkyvimmin toiminut Helsingin Sanomien Nyt-liitteen perustajana ja ensimmäisenä esimiehenä 1995–2000 sekä Taloussanomien päätoimittajana marraskuusta 2007 toukokuuhun 2009. Hän on tunnettu myös Yle TV2:n "Tuomio"-ajankohtaisohjelman puolustusasianajajana.


title: Juha-Pekka Raeste

text: Kesäkuusta 2009 alkaen Raeste on toiminut Helsingin Sanomien politiikan toimittajana.